Bukedde Online - Omukazi omupangisa yanteeka mu bikemo\nTaata w'omwana anneefuulidde\nOmubiri gw’omukyala gulina engeri gye gutengula omutima gw’omusajja nga bw’olaba ono.\nBW’OBA topangisangako ku mizigo oba amayumba agali mu kikomera oyinza obutamanya bikemo bibeerayo! Mu myezi omusanvu gye naakamala ku nju za Nakayaga ku Zzana waliwo omuwala oba kale tumuyite mukazi wa mupangisa munnange ansudde eddalu!\nYatandikira ku kutuula mu ngeri ya kutega kamasu ku lubalaza lw’ennyumba kwe bapangisa ng’eno eri ku mabbali g’eyaffe gye tupangisa ne maama w’abaana ababiri be tulina.\nBw’obeera ku mulyango gwaffe olengera bulungi ekikolebwa ku ludda luli. Omukazi ono ali mu myaka 22 ng’ayitibwa Allen bw’atayambalanga kasikaati kampi ng’alina ebiteeteeyi bibiri bye yasuulangamu okuli siriiti empanvu nga bw’atuula wabweru ku lubalaza, amaaso nga tegayinza kwewala kutunula ku bithambi ebyawundibwa obulungi oluusi nga n’akawale munda kalabika.\nNasooka kwebuzaabuza ng’atabiraba naye olumu amaaso gaasisinkana ate ne nkola ensobi ne nzita ku liiso olwo n’amwenya. Olulala yasuulangamu ka bbulawuzi ka musala nkwawa nga kalaga ebbeere erikyesimbye obulungi ku kifuba kumpi nga kyenkana kabikka nnywanto. Mu butuufu ekiseera kyatuuka ne ntwalibwa mu kukemebwa olwo nange nga ntandise okunyumirwa okutunuulira ebyengera bya Allah. Okusoomoozebwa kweyongera bwe twasisinkanyanga amaaso ekyawerekerezebwanga okumwenya.\nAMANYA ESSIMU YANGE\nEkyeso we kyaggweeramu olumu yansaba mugulire ku YAKA (ntegeeza gano amasannyalaze ag’okugulira ku ssimu) nga kano ke kakodyo mwe yafunira ennamba ya ssimu yange kuba mu kusooka twakomanga ku kubuuzaganya na buli omu kwebaza munne mirimu gy’akoze.\nAmasannyalaze gaali ga 5,000/- era nzijukira bulungi zaali mu yuniti nga 7. Ennamba ya YAKA, UMEME gy’eweereza olwagifuna n’ansaba ngimuweereze ku ssimu ye mu mesegi nga bw’anziriza ne 5,000/- ze nnali nsasudde era bino byonna byakolebwa nga yenna ajjudde akamwenyumwenyu ku matama.\nTeri kinyumira bakazi abasinga obungi nga okubawa oba okubatonera, amazima Allen nnamugamba ssente azireke (jjukira zaali 5,000/- zokka) olwo n’ansiima bya nsusso. Engeri maama w’abaana gy’ali musawo nga yeekozesa yekka mu Drug Shop etunda eddagala erijjanjaba abantu, awaka yavangawo ku ssaawa 3:00 ez’oku makya olwo n’adda kiro ku ssaawa nga 5:00 anti mbu basinga kukola nga buwungeera n’ekiro ng’abantu bannyuse ku mirimu.\nNange engeri gye ndi mu kkampuni nga tukola mu mpalo, olumu nga ηηenda lwaggulo ate olulala nga nkeera bukeezi, lwe nasiibanga awaka we nagwiranga mu butego bwa Allen. Akawungeezi lwe namugulira amasannyalaze, mbeera nnakatuuka ku mulimu kwe kufuna obubaka ku WhatsApp nga Allen anneebaza okubeera omusajjaow’ekisa, alina ‘care’ era nga bwe yeesiimisa be mbeera nabo! Yawereekerezaako eddoboozi nti ‘Mukwano… Mukama akumpeere ebirungi byonna by’omusaba ne bye weegomba okufuna…’. Nnatwala ekiseera nga nkyakasoma nga bwe nneebuuza eky’okuddamu era oluvannyuma lw’essaawa nga nnamba ng’obwongo ‘butalazze’ naddamu nti; ‘Thanks for the appreciation….. akawungeezi akalungi.’\nNATUUKA NE NTENDEWALIRWA Okuva olwo yakeeranga kumpeereza bubaka obunjagaliza amakya amalungi, olulala ng’ambuuza lwaki nsirika nnyo. Mu butuufu nnali ntya omulenzi we okutugwamu ssinga neetantala okutandikaomukwano ate ne maama w’abaana okutugwamu.\nWabula sitaani nga yeesomye okubakozesa ensobi, olumu mbeera nzira awaka akawungeezi ne nsisinkana ne Allen nga naye adda waka kwe kunkwata ku mukono ne tulinnya takisi yeemu. We twaviira mu jaamu w’oku Shoprite okutuuka ku nkulungo e Kibuye ffembi twali twayiddeyidde dda anti twanyumyanga nga buli omu akwata ku munne.\nEbithambi n’ebbeere ebyandeetera okukemebwa ku luno na-funira ddala omukisa okubikwatako kuba we twatuukira e Kibuye ng’obudde buzibidde ddala! Twayawukana tumaze okukola pulaani ya kusisinkana mu mukwano era ne kituukirira olwa buli omu engeri gye yali yeesungamunne. Ensisinkano zaakolebwa enfunda eziwera.\nEkizibu oba ekirungi Allen amanyi ‘waaka’ w’okugaba ebyalo, okuggula ekkubo era omuteekateeka naye bw’akuteekateeka. Kati bwe kituuka mu musawo, ng’amba maama w’abaana akomawo nga kumpi buli kiseera akaaba obukoowu, ayombera obutakyamanya kumukwata bulungi olwo omutima gwonna ne gudda eri Allen.\nOlumu nnamubuuza nti watya nga bba atuguddemu, yadda mu nseko nti si mwana muto. Wabula Dan Ddamulira akola mu Nana Counselling services ng’abuulirira abafumbo n’okutebenkeza abaagalana agamba nti okukemebwa okw’engeri eno kubeeramu ebizibu bingi.\nAmaka gayinza okutabuka ssinga abaagalwa baabano abakola obwenzi bakizuula. Agamba nti abakazi bombi bayinza okulwana, okwetema oba okweyiira amazzi agookya anti nga balaba buli omu afuuse muggya wa munne. Ate bwe baba basajja na basajja nabo bayinza okwetema oba okwetuusaako obulabe bwonna.\nAgamba nti abakola obwenzi mu ngeri y’okwebbirira tebatera kugenda ku musaayi kwekebeza bulwadde nga siriimu. Bayinza okwesanga nga beesiize akawuka kuba emirundi egisinga bakozesa kondomu emirundi nga giigyo oluvannyuma ne balumbirawo. Embeera eyinza okuva mu kino kwe kufuna embuto n’okuzaala ne bazaala abaana ebbali kyokka nga bali mu bufumbo.\nDdamulira awa abakazi amagezi okufi ssizaawo baganzi baabwe obudde naddala obw’omu kisenge n’obutekuluntaza oba obutakaluubiriza bannaabwe mu kitanda. Agamba nti embeera y’ebyenfuna bwe yeeyongedde okukaluba n’abakazi abamu okwagala okwegomba ennyo, bakola kyonna ekisoboka okuwangula emitima gy’abasajja kuba abasinga batendewalirwa mangu.\nAgamba nti mulimu abakazi ababeera baagala omukwano naye abasinga babeera baagala nsimbi okukola ku bimu ku byetaago bye babeera nabyo.\nObwenzi, Ddamulira agamba nti ebiseera ebimu buva ku kuvuganya abakazi kwe babeeramu ku nju z’abapangisa omuli okwambala n’okwetuusaako ebyetaago ebirala.\nNti ate waliwo abakazi abakola ensobi y’okunyumya ku baagalwa baabwe naddala ku nsonga z’omu kisenge nga bwe kubeera kubawaana nga bwe bali abayitirivu olwo bannaabwe ne beegomba okubeerako nabo. Ddamulira alabula nti okunyumya ebikolebwa mu kisenge kya mutawaana.\nOmuggunzi w'enguumi awera kukuba Muzimbabwe ayite ne nnyina\nOmusipi Kiwanuka gw'agenda okulwanira gutuuse


Kološanima 3 CRO - Abakkolosaayi 3 LCB\n1Nga bwe mwazuukirira awamu ne Kristo, munoonyenga ebintu ebiri mu ggulu, Kristo gy’atudde ku mukono ogwa ddyo ogwa Katonda. 23:2 Baf 3:19, 20Mulowoozenga ku ebyo ebiri mu ggulu, so si ebiri ku nsi, 33:3 Bar 6:2; 2Ko 5:14kubanga mwafa era n’obulamu bwammwe bukwekeddwa mu Kristo mu Katonda. 43:4 a 1Ko 1:7 b 1Pe 1:13; 1Yk 3:2Kristo atuwa obulamu, bw’alirabisibwa, nammwe ne mulyoka mulabisibwa wamu naye mu kitiibwa.\n53:5 a Bef 5:3 b Bef 5:5Noolwekyo temufugibwa bikolwa byammwe eby’omubiri, byonna mubitte. Gamba nga: obwenzi, n’obutali bulongoofu, n’obukaba, n’okwegomba okw’ensonyi, n’okuyaayaana; kye kimu n’okusinza bakatonda abalala. 63:6 Bar 1:18Kubanga obusungu bwa Katonda bubuubuukira ku baana ab’obujeemu abakola ebintu ebyo, 73:7 Bef 2:2ate nga nammwe edda mwe mwatambuliranga, bwe mwabikolanga. 83:8 a Bef 4:22 b Bef 4:31 c Bef 4:29Naye kaakano mweyambulemu ebintu ebyo byonna; obusungu, n’ekiruyi, n’ettima, n’okuvvoola, n’okunyumya emboozi ey’ensonyi. 93:9 Bef 4:22, 25Temulimbagananga kubanga mweyambulako omuntu ow’edda n’ebikolwa bye, 103:10 Bar 12:2; Bef 4:23ne mwambazibwa omuntu omuggya, nga mufuulibwa abaggya mu kifaananyi ky’oyo eyamutonda, ate ne mu kweyongera okumutegeera. 11Olwo tewaba kwawulamu, Muyonaani na Muyudaaya, eyakomolebwa n’ataakomolebwa, Omunnaggwanga, n’Omusukusi, omuddu n’ow’eddembe, wabula Kristo ye byonna, era abeera mu ffe ffenna.\n12Ng’abalonde ba Katonda abatukuvu era abaagalwa, mwambalenga omwoyo ogusaasira, n’ekisa, n’obuwombeefu, n’obuteefu, n’obugumiikiriza. 133:13 Bef 4:32Bwe wabangawo omuntu yenna alina ensonga ku munne, muzibiikirizaganenga, era musonyiwaganenga. Nga Mukama waffe bwe yabasonyiwa era nammwe musonyiwaganenga. 143:14 a 1Ko 13:1-13 b Bef 4:3Okwagala kwe kusinga ebintu ebirala byonna, kubanga kwe kunyweza ebintu byonna.\n153:15 Yk 14:27N’emirembe gya Kristo gifugenga emitima gyammwe, kubanga emirembe egyo gye mwayitirwa mu mubiri ogumu; era mwebazenga.\n163:16 a Bar 10:17 b Bak 1:28 c Bef 5:19Ekigambo kya Kristo mu bugagga bwakyo kibeerenga mu mmwe, mu magezi gonna nga muyigirizagananga era nga mubuuliragananga mwekka na mwekka mu Zabbuli, ne mu nnyimba, ne mu biyiiye eby’omwoyo nga muyimbira Katonda nga mujjudde ekisa mu mitima gyammwe. 173:17 a 1Ko 10:31 b Bef 5:20Na buli kye munaakolanga mu kigambo oba mu kikolwa, byonna mubikolenga mu linnya lya Mukama waffe Yesu nga muyita mu ye okwebaza Katonda Kitaffe.\n183:18 Bef 5:22Abakazi, muwulirenga babbammwe kubanga ekyo kye kituufu mu Mukama waffe.\n19Nammwe abaami mwagalenga bakyala bammwe era mubakwasenga kisa so si bukambwe.\n20Abaana, muwulirenga bazadde bammwe mu bintu byonna kubanga ekyo ky’ekisanyusa Katonda.\n21Nammwe bakitaabwe temunyiizanga baana bammwe baleme okuddirira mu mwoyo.\n22Abaddu, muwulirenga bakama bammwe ab’omu nsi mu bintu byonna, si kubasanyusa lwa kubanga babalaba, naye mubagonderenga n’omutima ogutaliimu bukuusa, nga mutya Mukama waffe. 23Buli kye mukola mukikole ng’abakolera Mukama waffe so si abantu, 243:24 Bik 20:32nga mumanyi nga mulifuna empeera yammwe ey’omugabo gwammwe okuva eri Mukama waffe. Muweerezenga Mukama Kristo; 253:25 Bik 10:34kubanga ayonoona, alisasulwa olw’ebikolwa bye, so tewaliba kusosola mu bantu.\nLCB : Abakkolosaayi 3


Bukedde Online - Kayemba afaayo alabudde akakiiko k'Abayindi\nXhaka yeenyiyiddwa Arsenal: Agenda mu AC Milan\nEkinnya ku ppaaka ya USAFI kitabudde abasaabaze ne baddereeva...\nKayemba afaayo alabudde akakiiko k'Abayindi\nKabaka asaasidde abaafiiridde mu nnyanja...\nMMEEYA w’ekibuga ky’e Masaka, Godfrey Kayemba Afaayo akaayuukidde akakiiko akassibwawo okulondoola ebyobugagga ebyali eby’Abayindi nadddala ebizimbe akamanyiddwa nga Custodian Board n’abalabula nti bwe babeera nga bajja kubba nakulabya bannansi nnaku e Masaka tekadda.\nEkizimbe e Masaka ,Lwasa ky'agamba nti yakigula ku Custodian Board.\nBya PHIONA NANYOMO NE TONNY KALYANGO\nMMEEYA w’ekibuga ky’e Masaka, Godfrey Kayemba Afaayo akaayuukidde\nakakiiko akassibwawo okulondoola ebyobugagga ebyali eby’Abayindi\nnadddala ebizimbe akamanyiddwa nga Custodian Board n’abalabula nti\nbwe babeera nga bajja kubba nakulabya bannansi nnaku e Masaka tekadda.\nAsinzidde mu lukiiko lw’ekibuga olw’enjawulo naagamba nti\nBannamasaka abawerako kati bali mu kusattira olw’ebikolwa by’akakiiko\nkano akatandise okutunda ebintu byabwe mu ngeri emenya amateeka era nga\nabawerako beeraliikirivu olwokuweebwa amabaluwa agabalaalika okwamuka amangu ebizimbe mwe bakolera kuba byatundibwa dda.\nEkizimbe ky’abakyala abeegattira mukibiina kya Nawou (National association of Women in Uganda) nga ku kino kwe kusangibwa etteerekero ly’ebitabo lyokka mu Masaka, ekifo ewakuumirwa abaana n’amaduuka amalala ky’ekimu ku bigambibwa okutundiddwa aba Custodian Board nga kino kyaguzibwa omugagga Emmanuel Lwasa.\nOkusinziira ku mmeeya Kayemba Afaayo, akakiiko kano kassibwawo okulondoola ebizimbe ebyali eby’Abayindi kyokka nga mu kiseera kino nga contract yaako enaatera okuggwako kaalagirwa okuwandiika alipoota ekwata ku mirimu gye kabadde kakola okuviira ddala lwe kassibwawo.\n“Mu buvunaanyizibwa buno tetukasuubira kubaako kintu kyonna kye katunda\nkyokka twalabidde awo nga bannamateeka ba Nsubuga Owor and company\nadvocates bayisizza ekiwandiiko ekiragira abakolera mu kizimbe ky’abakyala okukyamuka nga bakolera ku biragiro bya Lwasa,” Kayemba Afaayo bwe yategeezezza olukiiko.\nWabula Lwasa agamba nti ekizimbe kikye era alina enteekateeka eyokukikulakulanya.\nGodfrey Kayemba Afaayo,\nBassita ba Bungereza banenyezza Southgate okugoba Sterling ku y'eggwanga\nEkinnya ku ppaaka ya USAFI kitabudde...\nEkinnya kigambibwa nti kyavudde ku bigoma ebitambuza amazzi ebyassibwa mu kifo kino okubomoka. Okuva ekinnya kino...\nPoliisi ekunyizza omusumba Mbonye...\nMbonye yeeyanjudde ku kitebe kya bambega e Kibuli Ku Mmande nga yasooka kuyitibwa nga October 21, n’atagendayo...


Bukedde Online - Emisomo gya Vision Group egy’obulimi n’obulunzi gikomyewo\nOkufuna mu nkoko emmere njetabulira\nGav’t ekole ku bisoomooza abalimi n’abalunzi...\nAdded 5th August 2019\nABALUNZI abagenda okwetaba mu misomo egitegekeddwa kkampuni ya Vision Group etwala ne Bukedde ne gissibwamu ssente aba Koudjis Nutrition Bv, okusobola okufuna okutendekebwa okutuufu.\nYohan Verhoek owa Koudji ng’asomesa abalimi kw’olabira enkoko etakyabiika mu musomo gw’ebyobulimi ogwaliwo omwaka oguwedde.\nAbakugu bagamba nti, omuntu yenna anaagaggawala alina okumanya okukuuma obudde kuba buli ddakiika gy’osuula ekufiiriza kinene.\nNoolwekyo abalunzi bonna abaneetaba mu misomo gino basuubirwa okutuuka awasomeserezebwa nga tezinnawera ssaawa 3:00 emisomo kwe gitandikira okusobola okumalayo ebitegekeddwa okusomesebwa mu budde.\nEmisomo gino kitundu ku nteekateeka y’empaka z’omulimi asinga nazo ezitegekebwa Vision Group ne zissibwamu ssente ekitebe kya Budaaki mu Uganda, bbanka ya dfcu, kkampuni y’ennyonyi eya KLM ne Koudjis era nga gigenda kutegekebwa mu bitundu by’eggwanga ebyenjawulo era nga gy’akubeera ku ffaamu z’abawanguzi b’empaka zino.\nOmusomo ogusooka gwakubeerawo ku Lwokusatu nga August, 07 ku ffaamu ya Aloysious Lubega owa Bulamu Mixed farm e Nabutiti nga guno essira lya kussibwa ku bulunzi bw’embizzi n’ente obukola amagoba.\nMu bugwanjuba bwa Uganda, omusomo gwakubeera ku Awa Mixed farm eya Betty Kasabiti Mbaziira. e Kamuli gwakubeera ku ffaamu ya Julius Bataamye n’omulala gutegekebwa mu bukiika ddyo bw’eggwanga.\nOkusinziira ku Francis Baguma, kitunzi wa Kafiika Feeds abatuusa emmere ya Koudjis mu ggwanga agamba nti emisomo gino kirimu amagezi mangi ag’ekikugu eri abalunzi agagenda okubayamba okutumbula ennyingiza okuva mu ffaamu zaabwe.\nOkugeza, endiisa y’ente z’amata eyongeza obungi bw’amata, engeri y’okukakasa nti enkoko zo zisobola okubiika okutuuka ku bitundu 90 ku 100, okukuuma obulamu bw’ebirundibwa ku ffaamu n’okuddamu ebibuuzo byo ebikusiiwa”, Baguma bw’agamba. Lubega agamba nti, “abalunzi bagenda kusomesebwa bingi okutandikira ku lulyo, endabirira y’eddundiro n’ensolo ey’omulembe, emmere, okutangira obulwadde, okunoonya akatale n’ebirala.”\n“Abakugu okuva e Budaaki bagenda kubeerawo okukuwa endabirira y’omutindo ogusingayo egenda okukufunisa amagoba mu ffaamu yo ate nga nange hhenda kugabana nammwe obukugu bwe nafuna okuva e Budaaki ku lugendo lwe nnaliko nga mpangudde empaka z’omulimi asinga”, Lubega bw’agambye n’ayita buli akola obulunzi nga bizinensi.\nOkwewandiisa weereza erinnya lyo ku jkato@ newvision.co.ug; oba weereza obubaka bwa ssimu ku 0789353585/0712841688 oba whatsApp +256789353585.\nBy'oba weegendereza obutagula bintu biyiseeko\nEyafulumira mu Bukedde awangudde ez’omulimi asinga\nKabalagala gwe tukola tussaamu vanilla ne tukola ssente\nAbadde asengula abeebibanja e Gomba bamukubye ne bamutta


poliisi eziikudde emirambo 8 mussabo e luweero - Radio Simba, The Best Luganda Station in the World !\n‘Bobi Wine gamba abayaaye bo baleme tukaka kuwagira Poeple Power’ – Kato Lubwama\nEng. Magogo yayogeddeko eri aba Uganda Cranes\nAba Bank of Uganda beyimiriddwa\npoliisi eziikudde emirambo 8 mussabo e luweero\nPoliisi ezinze essabo ly’omusamize n’eziikula emirambo munaana nga kiteeberezebwa nti abantu bano baasaddaakibwa. Bino biri ku kyalo Kyakatula mu Ggombolola y’e Kikyusa mu disitulikiti y’e Luweero.\nOmusamize eyazindiddwa ye Armstrong Nsubuga, poliisi gwe yakutte n’emuggalira okumubuuza ebikwata ku mirambo gye baggye ewuwe.\nOkukwata Nsubuga kyaddiridde omwana omulenzi ayitibwa Moses Busobozi okubula okuva mu maka ga bakadde be n’okutuusa kati nga tamanyiddwako mayitire.\nBusobozi yabula ku Lwakutaano lwa wiiki ewedde ng’abadde alindirira byava mu bigezo bya S4 bye yatuulira ku Kikandwa Community SS omwaka oguwedde.\nOluvannyuma lw’okunoonyeza ennaku eziwera ng’omwana abuze, ab’ekyalo baasazeewo okutegeeza poliisi ne bagisaba ejje mu kitundu eyaze amasabo ga Nsubuga okuzuula oba alina ky’amanyi ku by’okubula kw’omwana ono.\nPoliisi yatuuse ku masabo ga Nsubuga ng’eri wamu n’abatuuze ne batandika okunoonyereza era bwe beetoolodde emabega w’erimu ku masabo ne balaba ekinnya ekyabadde kyakasimwa.\nBaakitakuddemu ettaka era baagudde ku mulambo gwa musajja ogwalabise nti gwabadde gwakaziikibwa olunaku nga lumu emabaga.\nPoliisi yaziikudde omulambo guno era kyazuuliddwa nti gwabadde gusaliddwako ebitundu eby’enjawulo okuli eby’ekyama, olulimi n’ebirala.\nOluvannyuma poliisi yazudde omulambo gw’omwana omuto nga gwabadde kuziikiddwa mu keesi.\nEmirambo emirala gyabadde gyavunda nga gyasigala magumba era ebisigala byonna byakuηηanyiziddwa poliisi n’ebitwala okutandika okunoonyereza okuzuula ebikwata ku bantu bano, okugeza be baani, battibwa batya ne kalonda omulala abakwatako.\nOmwogezi wa poliisi mu kitundu kya Savana, Paul Kangavve yategeezezza nti omulambo gw’omusajja gwe baasanze nga yaakaziikibwa baagututte e Mulago gukeberebwe era nga omusamize ajja kubuuzibwa annyonnyole ebikwata ku muntu ono n’engeri gye yafaamu.\nMu be baakutte abalala kwe kuli muk’omusamize n’omuntu omulala eyabadde ayamba Nsubuga ku mirimu mu masabo gano.\nWabula omwana w’essomero eyabula yabadde tannazuuka nga poliisi egenda mu maaso n’okumunoonya.\nSsentebe w’ekyalo Disan Kirabira yategeezezza nti omusamize ono yabadde yakamala ku kyalo emyaka musanvu kyokka nga talina kintu kyonna kye yali amuwuliddeko.\nWabula yagambye nti yewuunyizza okumusanga n’omulambo gw’omwana omuto ogwabadde mu kkeesi kubanga tawulirangako nti yafi iriddwa omwana.\nAbatuuze bwe baalabye poliisi ng’etutte omusamize, ne bakkakkana ku masabo ge omwenda ne bagakumako omuliro ne gasaanawo. Baatutte na buli kintu kye baasobodde okukwatako engalo omwabadde engoye n’ebirala ebikalu ebiteeberezebwa okuba nti abalwadde baabadde akolako babadde babimuleetera ng’ebirabo.\nBaategeezezza nti babadde balaba emmotoka ez’ebbeeyi nga zijja ku masabo ga Nsubuga era ng’oluusi mu mmotoka zino mubeeramu n’eziriko nnamba z’ebitongole bya Gavumenti nga kirabika nti bano bonna abantu babadde bamweyunira okubakolera ku bizibu byabwe.\nAbamu ku batuuze bagamba nti emirundi mingi babaddenga bagenda ewa Nsubuga okulya ebijjulo byabaddenga ategeka buli kiseera era ewuwe wabadde tewaggwa mbuutu naddala ng’akyazizza abalwadde ab’amaanyi ababa bazze okusawulwa.\nPrevious tewali nsonga yagazaawo bbanka yaffe – rukikaire\nNext eggye lya sfc liriwo mu bukyaamu – nganda\nUganda Cranes 1-1 Zimbabwe radiosimba.ug/uganda…\n9:57 pm · June 26, 2019\nUganda Cranes 1-0 Zimbabwe radiosimba.ug/uganda…\n8:18 pm · June 26, 2019\nUganda Cranes Tulumbeeeeeeeeee radiosimba.ug/uganda…\n6:48 pm · June 26, 2019\nOmusambi wa Egypt agobeddwa lwakuganza bakazi ba basambi banne radiosimba.ug/omusam…\n4:11 pm · June 26, 2019\nLeero mazaalibwa ga Paolo Maldini radiosimba.ug/leero-…\n11:56 am · June 26, 2019\nAbout Radio Simba\nRadio Simba, based in Kampala Uganda and broadcasting majorly in Luganda, the most widely spoken indigenous language in Uganda. ISO:9001 2015 certified.\nOur Shows and Team\n· January 25, 2017 ·1 min read·304 views\nAkaseko ka Luboggola\n· December 14, 2016 ·1 min read·894 views\n· December 14, 2016 ·1 min read·559 views\nConnie Naluggwa – Nannyini ttutu\nAbayizi bakubiddwa ebifunfugu by’ekizimbe ky’essomero, bapookya – Mubende


NAJAGALA OBUKADDE 100 N’ENTE 25 TWAWUKANE\nKyinkuhaire yagambye nti, talina buzibu bwonna kwawukana na Musinga kubanga ye ky’ayagala naye n’agamba nti, alina okusooka okutuukiriza obukwakkulizo bwe.\nYagambye nti, bwe yateekayo okusaba kwe baawukane, yamuwa obukwakkulizo kwe balina okwawukanira n’amugamba nti, ayagala amuwe ssente enkalu 100,000,000/-, ente 25 agatteko n’okuweerera abaana mu masomero ag’omulembe.\nKuno agattako n’okwesigaliza abaana be b’agamba nti, tasobola kwesiga muntu yenna kukuza baana be ng’akyali mulamu. “Musinga yahhamba agenda kubimpa kyokka n’okutuusa essaawa ya leero teyenyeenya.” Kyinkuhaire bwe yategeezezza\nBeth Nuwahereza, muto wa Kyinkuhaire yagambye nti, baatuukiridde Dr. Stephen Kasiima dayirekita wa poliisi y’ebidduka ne beekubira omulanga ku kya Musinga okutwala abaana.\nOno yasabye minisita Nakiwala Kiyingi akola ku nsonga z’abaana amuyambe ayingire mu nsonga ze addizibwe abaana be kubanga omu ku baana, yatuuka n’okuggya omuliro ku kisambi ng’ali mu mikono gya Musinga.


Bukedde Online - Gitawo atadde ssente mu ba Ghetto Kids\nGitawo atadde ssente mu ba Ghetto Kids\nMuwala wa Saleh amukoledde akabaga k’omwana...\nSudhir ajaguzza okuweza emyaka 60\nBadduukiriddwa okujjukira munnaabwe omugenzi Ssempijja\nManager wa Ghetto kids ng'alaga ssente ezaabaweereddwa Camerooni Gitawo\nABAANA abazinira mu luyimba lwa ‘Sitya loosi’ olwa Eddy Kenzo ba Ghetto Kids/ Triplets bagudde mu bintu.\nSsente ze baabadde banoonya okukola vidiyo y’oluyimba ‘Gingale’ okujjukira munnaabwe Alex Ssempijja eyafa oluvannyuma lw’okufuna akabenje omugagga Cameroon Gitawo (Chris Mbibo) azibafunidde.\nGitawo ssente zino yazibasindikidde kuva South Afrika gy’abeera. W’akikoledde, abadde yaakamala okubadduukirira omwezi oguwedde n’ebintu ebikalu ebikozesebwa mu bulamu obwa bulijjo ne ku masomero ne ssente akakadde ze yakwasa Patricia Nabakooza eyali ne Ssempijja mu kabenje kyokka ye n’asimattuka.\nGitawo akulira ekibiina kya ‘The Money Team Africa ‘(TMT) yabawadde 1,500,000/- ez’okukola vidiyo y’oluyimba lwabwe. Olwafunye ssente zino, baakulembeddwaamu maneja waabwe Dauda Kavuma ne basibira ku situdiyo ya Jah Live gye bakutulidde ddiiru y’okukwata vidiyo.


Bayibuli—Byonna by’Eyogera Bituufu\nOMUTWE OGULI KUNGULU Bayibuli—Ddala ‘Yaluŋŋamizibwa Katonda’?\nOMUTWE OGULI KUNGULU Bayibuli—Byonna by’Eyogera Bituufu\nEBIYAMBA AMAKA Kikulu Okuyigiriza Abaana Emirimu gy’Awaka\nObusimu obw’Omu Lubuto ne mu Byenda—Bukola Butya ng’Obwongo?\nOKUBUUZA EBIBUUZO Omukugu mu Kuyiiya Programu za Kompyuta Annyonnyola Ebikwata ku Nzikiriza Ye\nBAYIBULI KY'EGAMBA Bamalayika\nKYAJJAWO KYOKKA? Obwoya bw’Eŋŋonge ez’Omu Nnyanja\nZuukuka | Na. 3 2017\nBISOME MU Afrikaans Albanian Amharic Armenian Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Cibemba Croatian Czech Danish Dutch Efik English Estonian Ewe Fijian Finnish French Georgian German Greek Greenlandic Gujarati Haitian Creole Hebrew Hiligaynon Hindi Hmong (White) Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Kongo Korean Latvian Lingala Lithuanian Luganda Luswayiri Luswayiri (Congo) Luvale Luwalabu Macedonian Macua Malagasy Malayalam Maltese Marathi Myanmar Ndebele (Zimbabwe) Nepali Norwegian Oromo Otetela Pangasinan Papiamento (Aruba) Papiamento (Curaçao) Polish Portuguese Punjabi Romanian Russian Samoan Sepedi Serbian Serbian (Roman) Sesotho (Lesotho) Sesotho (South Africa) Setswana Shona Silozi Sinhala Slovak Slovenian Spanish Swedish Tagalog Tajiki Tamil Tatar Telugu Tetun Dili Thai Tigrinya Tok Pisin Tshwa Tsonga Turkish Twi Ukrainian Vietnamese Waray-Waray Wolaita Xhosa Yoruba Zulu\nOMUTWE OGULI KUNGULU | DDALA BAYIBULI YAVA ERI KATONDA?\nNtuufu Bwe Kituuka ku Ssaayansi\nWADDE nga Bayibuli si kitabo kya ssaayansi, ebyo by’eyogera ebikwata ku ssaayansi bituufu. Ka tulabeyo ebintu bibiri.\nENGERI ENKUBA GY’EKOLEBWAMU\nBayibuli egamba nti: “[Katonda] atwala waggulu amatondo g’amazzi, ne gafuuka enkuba n’olufu; ebire ne bigiyiwa.”—Yobu 36:27, 28.\nMu kyawandiikibwa ekyo, Bayibuli eraga emitendera esatu egiyitibwamu okukola enkuba. Katonda, ensibuko y’ebbugumu eriva ku njuba, “atwala waggulu amatondo g’amazzi” nga galinga (1) olufu. Oluvannyuma olufu olwo (2) lufuuka ebire, era ebire ebyo bitonnya (3) ng’enkuba oba bigwa ng’omuzira. N’okutuusa leero, bannassaayansi tebategeera kalonda yenna akwata ku ngeri enkuba gy’ekolebwamu. Mu butuufu tekyewuunyisa nti Bayibuli ebuuza nti: “Waliwo ayinza okutegeera engeri ebire gye byebamba mu bbanga?” (Yobu 36:29) Naye Omutonzi amanyi bulungi emitendera egiyitibwamu okukola enkuba era yaluŋŋamya omu ku bawandiisi ba Bayibuli okugiwandiikako mu butuufu bwagyo. Ekyo Katonda yakikola dda nnyo nga ne bannassaayansi tebannamanya mitendera nkuba mw’eyita okukolebwa.\nENGERI OMUNTU GY’AKULAMU MU LUBUTO\nKabaka Dawudi omu ku bawandiisi ba Bayibuli yagamba Katonda nti: “Amaaso go gandaba nga ndi mu lubuto lwa mmange; ebitundu by’omubiri gwange byonna byawandiikibwa mu kitabo kyo.” (Zabbuli 139:16) Ng’akozesa olulimi olw’akabonero, Dawudi yayogera ku ngeri omwana gy’akulamu mu lubuto. Yakiraga nti omubiri gw’omwana ali mu lubuto gukula nga gugoberera obulagirizi obuli mu “kitabo,” oba pulaani eba yamala edda okukolebwa. Ebigambo ebyo Dawudi yabiwandiika emyaka nga 3,000 emabega!\nKyokka bo bannassaayansi baatandika okutegeera ebikwata ku ndagabutonde mu myaka gya 1800, okuyitira mu ebyo ebyavumbulwa munnassaayansi omu ayitibwa Gregor Mendel. Ate era wano jjuuzi mu Apuli 2003, bannassaayansi lwe baasobola okunnyonnyola mu bulambulukufu kalonda akwata ku ngeri omubiri gw’omuntu gye gukulamu nga gugoberera obulagirizi obuli mu ndagabutonde. Endagabutonde bannassaayansi bagigeraageranya ku nkuluze ejjudde ebigambo ebiwandiikiddwa mu nnukuta za walifu. Ebigambo ebyo bye biragiro ebiri mu ndagabutonde. Ebitundu by’omubiri gw’omuntu, gamba ng’obwongo, omutima, amawuggwe, amagulu, n’emikono, bikulira mu mitendera emituufu era mu kiseera ekituufu nga bigoberera ebiragiro ebyo. N’olwekyo, tekyewuunyisa nti Endagabutonde bannassaayansi abamu bagiyita “ekitabo ky’obulamu.” Dawudi yasobola atya okuwandiika ebintu ebituufu ebikwata ku ndagabutonde? Yagamba nti: “Omwoyo gwa Yakuwa gwayogera okuyitira mu nze; ekigambo kye kyali ku lulimi lwange.” *—2 Samwiri 23:2.\nEyogera Ebintu Ebitannabaawo ne Bituukirira\nKIZIBU nnyo, era kumpi tekisoboka, kumanya ddi, mu ngeri ki, na ku kigero ki obwakabaka n’ebibuga lwe birijjawo oba lwe birivaawo. Naye Bayibuli yalagula ku ngeri obufuzi n’ebibuga ebitali bimu eby’amaanyi gye byandizikiriziddwamu. Ka tulabeyo ebyokulabirako bibiri.\nOKUGWA N’OKUSAANAWO KWA BABULOONI\nBabulooni eky’edda kye kyali ekibuga ekikulu eky’obwakabaka obw’amaanyi obw’amala ebyasa bingi nga bufuga ebitundu bya Asiya eby’ebugwanjuba. Waliwo n’ekiseera Babulooni lwe kyali ekibuga ekisingayo obunene mu nsi. Naye bwe waali wabula emyaka nga 200 ekibuga Babulooni kiwambibwe, Katonda yaluŋŋamya omu ku bawandiisi ba Bayibuli ayitibwa Isaaya okulaga nti omufuzi ayitibwa Kuulo yandiwambye Babulooni, era nti ekiseera kyandituuse ekibuga ekyo ne kitaddamu kubeeramu bantu emirembe gyonna. (Isaaya 13:17-20; 44:27, 28; 45:1, 2) Ekyo kyatuukirira?\nLumu ekiro, mu Okitobba 539 E.E.T., omufuzi ayitibwa Kuulo yawamba Babulooni. Ekiseera bwe kyagenda kiyitawo, emikutu gy’amazzi egyafukiriranga ennimiro za Babulooni gyasaanawo olw’okuba gyali tegikyalabirirwa. Omwaka gwa 200 E.E. we gwatuukira, Babulooni kyali tekikyabeeramu bantu. N’okutuusa leero, Babulooni “matongo,” nga Bayibuli bwe yagamba.—Yeremiya 50:13.\nIsaaya yasobola atya okuwandiika ku kintu ekyali tekinnabaawo naye ne kituukirira? Bayibuli egamba nti ‘Obubaka obukwata ku Babulooni Isaaya yabufuna mu kwolesebwa.’—Isaaya 13:1.\nNineeve ekibuga ekikulu eky’obwakabaka bwa Bwasuli, kyali kibuga ekyazimbibwa obulungi ennyo. Kyalina enguudo engazi, ennimiro z’ebimuli n’emiti, yeekaalu, n’embiri ennene. Wadde kyali kityo, nnabbi Zeffaniya yalagula nti ekibuga ekyo kyandifuuse ‘matongo, era nti kyandifuuse kikalu ng’eddungu.’—Zeffaniya 2:13-15.\nEkibuga Nineeve kyasaanyizibwawo amagye g’Abababulooni n’ag’Abameedi mu kyasa eky’omusanvu E.E.T. Okusinziira ku kitabo ekimu, ekibuga ekyo “kyamala emyaka 2500 nga kyerabiddwa.” Okumala ekiseera abantu abamu baatandika n’okulowooza nti Nineeve tekibeerangawoko! Naye mu myaka gya 1850 abanoonyereza ku bintu eby’edda baatandika okuyiikuula ebisigalira by’ekibuga ekyo. Leero ebisigalira by’ekibuga ekyo bigenda byeyongera okwonooneka ate ebirala bibbibwa, ekiviiriddeko ekitongole ekifuba okukuuma ebintu eby’edda (Global Heritage Fund) okugamba nti: “Ebisigalira bya Nineeve biyinza okuddamu okutubulako.”\nZeffaniya yasobola atya okumanya ebintu ebyo nga tebinnabaawo? Yagamba nti “Yakuwa yayogera [naye].”—Zeffaniya 1:1.\nBayibuli Eddamu Ebibuuzo Ebikulu Abantu bye Beebuuza\nBAYIBULI eddamu mu ngeri ematiza ebibuuzo ebikulu abantu bye beebuuza. Ebimu ku byo bye bino wammanga:\nLWAKI WALIWO EBINTU EBIBI N’OKUBONAABONA KUNGI MU NSI?\nBayibuli ennyonnyola bulungi ensonga lwaki waliwo ebintu ebibi n’okubonaabona mu nsi. Egamba nti:\n‘Omuntu abadde n’obuyinza ku munne n’amuyisa bubi.’—Omubuulizi 8:9.\nAbafuzi ababi era abatali beesigwa baviiriddeko abantu bangi okubonaabona.\n“Ebiseera ebizibu n’ebintu ebitasuubirwa bibatuukako bonna.”—Omubuulizi 9:11.\nEbintu ebigwawo nga tebisuubirwa, gamba ng’obulwadde obw’amaanyi, obubenje, oba obutyabaga, bisobola okutuuka ku muntu yenna, awantu wonna, ekiseera kyonna.\n“Okuyitira mu muntu omu ekibi kyayingira mu nsi, okufa ne kuyitira mu kibi.”—Abaruumi 5:12.\nOmusajja n’omukazi abaasooka, Katonda yabatonda nga batuukiridde era nga si ba kufa. Naye baajeemera Omutonzi waabwe mu bugenderevu, ekibi ne ‘kiyingira mu nsi.’\nBayibuli tekoma ku kutubuulira nsonga lwaki abantu babonaabona. Naye era eraga nti Katonda ajja kuggyawo ebintu ebibi byonna era nti “alisangula buli zziga mu maaso gaabwe era okufa tekulibaawo nate, newakubadde okukungubaga, newakubadde okukaaba, newakubadde obulumi.”—Okubikkulirwa 21:3, 4.\nBayibuli eraga nti omuntu bw’afa aba taliiko ky’amanyi era aba talina ky’asobola kukola. Omubuulizi 9:5 wagamba nti: “Abalamu bamanyi nga balifa, naye abafu tebaliiko kye bamanyi.” Omuntu bw’afa ‘ebirowoozo bye bisaanawo.’ (Zabbuli 146:4) Omuntu bw’afa, obwongo bwe bulekera awo okukola. N’olwekyo, aba takyasobola kuwulira, kulowooza, era aba takyalina ky’asobola kukola.\nNaye Bayibuli tekoma ku kutubuulira mbeera omuntu gy’abaamu ng’afudde. Era eraga nti abantu abaafa bajja kuddamu babe balamu okuyitira mu kuzuukira.—Koseya 13:14; Yokaana 11:11-14.\nLWAKI KATONDA YATONDA ABANTU?\nBayibuli eraga nti Yakuwa Katonda ye yatonda omusajja n’omukazi abaasooka. (Olubereberye 1:27) Eyo ye nsonga lwaki Adamu, omuntu eyasooka, Bayibuli emuyita “omwana wa Katonda.” (Lukka 3:38) Katonda yatonda abantu ng’ayagala babe n’enkolagana ennungi naye era babeere ku nsi emirembe gyonna nga basanyufu era nga bakola ebintu ebibaganyula. Bwe kityo, Katonda yatonda abantu nga baalina obwetaavu obw’okumanya ebimukwatako. Bayibuli egamba nti: “Balina essanyu abamanyi obwetaavu bwabwe obw’eby’omwoyo.”—Matayo 5:3.\nAte era Bayibuli egamba nti: “Abalina essanyu beebo abawulira ekigambo kya Katonda ne bakikolerako!” (Lukka 11:28) Ng’oggyeeko okuba nti Bayibuli etuyigiriza ebikwata ku Katonda, etuyamba okumanya engeri esingayo obulungi gye tuyinza okutambuzaamu obulamu bwaffe era etuyamba okuba n’essuubi ery’ebiseera eby’omu maaso.\nEnkolagana Yo n’Oyo Eyawandiisa Bayibuli\nOLUVANNYUMA lw’okwetegereza obukakafu obwo bwe tulabye, bangi bakirabye nti Bayibuli si kitabo butabo ekyogera ku bintu eby’edda. Bakakafu nti Bayibuli yaluŋŋamizibwa Katonda era nti mw’ayitira okwogera n’abantu, nga mw’otwalidde naawe! Okuyitira mu Bayibuli Katonda akukubiriza okumumanya n’okufuuka mukwano gwe. Bayibuli egamba nti: “Musemberere Katonda naye anaabasemberera.”—Yakobo 4:8.\nOkusoma Bayibuli kikuganyula nnyo. Mu ngeri ki? Ng’okusoma ekitabo bwe kikusobozesa okumanya endowooza y’oyo eyakiwandiika, n’okusoma Bayibuli kikusobozesa okumanya endowooza n’enneewulira ya Katonda, Oyo eyawandiisa Bayibuli. Mazima ddala nkizo ya maanyi nnyo okumanya endowooza n’enneewulira y’Omutonzi wo! Okugatta ku ekyo, Bayibuli ekuyamba okumanya:\nErinnya lya Katonda, kiki ky’ali, n’engeri ze.\nEngeri gy’oyinza okufuuka mukwano gwe.\nWandyagadde okumanya ebisingawo? Abajulirwa ba Yakuwa beetegefu okukuyamba. Basobola okukukolera enteekateeka okuyiga Bayibuli ku bwereere. Ekyo kisobola okukuyamba okweyongera okusemberera Yakuwa Katonda, Oyo eyawandiisa Bayibuli.\nEkitundu kino kiraze obumu ku bukakafu obulaga nti ddala Bayibuli yaluŋŋamizibwa Katonda. Okumanya ebisingawo ku nsonga eno, laba essuula 2 mu katabo Biki Bye Tuyiga mu Bayibuli? akakubibwa Abajulirwa ba Yakuwa, era osobola okukafuna ku www.jw.org/lg\nEra osobola okulaba vidiyo Ani Yawandiika Bayibuli? esangibwa ku www.jw.org/lg\nGenda wansi wa EBITABO > VIDIYO\n^ lup. 10 Bayibuli egamba nti erinnya lya Katonda ye Yakuwa.—Zabbuli 83:18.\nBayibuli eyambye abantu bangi nnyo okwetooloola ensi yonna okufuna eby’okuddamu mu bibuuzo bye beebuuza. Naawe wandyagadde okumanya Bayibuli ky’eyigiriza?\nNa. 3 2017 | Ddala Bayibuli Yava eri Katonda?\nZUUKUKA Na. 3 2017 | Ddala Bayibuli Yava eri Katonda?\nWaliwo Amanyi Ebinaabaawo mu Biseera eby’Omu Maaso?


Bukedde Online - 'Twetaaga obuwumbi 62 okuliisa abasibe'\n'Twetaaga obuwumbi 62 okuliisa abasibe'\nOmukazi alidde ez'akameeza bba n'amukuba n'amutta\nEbya Meddie Ssebaggala bibi! Enju ye e Kol...\nEKITONGOLE ky’amakomera kyanjudde bajeti yaakyo mu Palamenti nga kyetaaga obuwumbi 62 n’obukadde 783 okuliisa abasibe 57,336 abaggaliddwa mu makomera 251 okwetooloola Uganda.\nAkulira amakomera Dr. Byabashaija ng’ayogera eri abasibe e Mbale.\nWabula ensimbi ezo, ab’ekitongole ky’amakomera tezibaweereddwa mu bajeti ya 2017/18.\nGavumenti eteekateeka kubawa obuwumbi 28 n’obukadde 419 zokka.\nMinisita w’Ensonga ezoomunda Gen. Jeje Odongo ye yajanjulidde Palamenti bajeti y’ekitongole kino.\nBajeti y’ekitongole ky’amakomera empya yonna awamu ya buwumbi 185 n’obukadde 795 ng’erinnyisiddwa okuva ku buwumbi 178 n’obukadde 771 ekitongole kino (eky’amakomera) ze kyaweereddwa mu bajeti ya 2016/17.\nAb’ekitongole ky’amakomera beemulugunyizza nti bajeti yaabwe eri wansi nnyo bw’ogeraageranya ku byetaago by’ekitongole kino naddala okuliisa, okujjanjaba, okutambuza, okusuza n’okukola ku mbeera z’abasibe 57,336.\nOKULIISA ABASIBE KUKALUBYE\nKu nsimbi obuwumbi 185 n’obukadde 795, kwe balina okutoola obuwumbi 7 n’obukadde 605 ez’okusasula amabanja amakadde. Ekitegeeza nti balina kukolera mu bajeti ya buwumbi 178 n’obukadde 191.\nAb’amakomera baategeezezza nti beetaaga obuwumbi 34 n’obukadde 364 okuziba ekituli ku bajeti ey’okuliisa abasibe kubanga beetaaga obuwumbi 62 n’obukadde 783 nga buli musibe bamubaliridde okulya 3,000/- olunaku.\nBbiiru z’amasannyalaze n’amazzi, ab’amakomera baagambye nti zibatudde mu kifuba nga mu bajeti ejja beetaaga obuwumbi 15 n’obukadde 77 ez’amazzi n’obuwumbi 8 n’obukadde 666 ez’amasannyalaze.\nKyokka mu bajeti baaweereddwa obuwumbi 8 n’obukade 50 ez’amazzi n’obuwumbi 3 n’obukadde 704 ez’amasannyalaze.\nOMUJJUZO MU MAKOMERA\nAmakomera 251 okuli ne Luzira gaazimbibwa nga gasobola kubeeramu abasibe 16,612 gonna awamu.\nKyokka December 2016 we gwatuukidde, ng’abasibe abali mu Uganda bali 51,882. Kino kitegeeza nti abasibe 35,270 tebalina we bakuumirwa wabula beenyiga mu basibe abalala olwo omujjuzo mu makomera ne gusukka.\nKino ab’amakomera bategeezezza nti kibatadde mu kattu okuliisa, okusuza, okujjanjaba n’okulabirira abasibe abo. Okusobola okukendeeza ku mujjuzo, ab’amakomera bateekateeka okuzimba amakomera amanene ataano (3) ku buwumbi 3 n’obukadde wabula ssente zino mu bajeti teziriimu.\nOkusoomooza okulala ab’ekitongole ky’amakomera kwe balina mu bajeti ejja, ze ssente entono ze baaweereddwa okuddaabiriza amakomera 251 nga mu kifo ky’ensimbi akawumbi kamu n’ekitundu, baaweereddwa obukadde 914 zokka!\nBAAGALA OBUWUMBI 7 OKWEGULA MU TTAKA LW’OBWAKABAKA\nEkitongole ky’amakomera kyategeezezza nti kyetaaga obuwumbi musanvu n’obukadde 500 okusasula Obwakabaka bwa Buganda ensimbi ez’ettaka okuli amakomera ag’enjawulo.\nBaagambye nti ku makomera 251 agali mu Uganda, amakomera 79 gali ku ttaka lya Bwakabaka, amakomera 40 gali ku ttaka lya disitulikiti n’amakomera 130 gali ku ttaka lya Uganda Land Commission.\nOkusobola okwegula ku ttaka ery’Obwakabaka, ekitongole ky’amakomera kyetaaga obuwumbi 7 n’obukadde 500 kyokka baaweereddwa obukadde 345 zokka nga balina ekituli kya buwumbi 7 n’obukadde 155.\nUTODA nâ€™aba takisi bayimirizza akeediimo\nAbatakisi ababadde basolooza eza 'welfare' bakwatiddwa


Atigomya ab'oku Kaleerwe akubye abaserikale\nAKULIRA ekibinja ky’ababbi ku Kaleerwe ekya ‘sirimu’ akubye abaserikale bwe babadde bamukwata oluvannyuma lw’okumunoonyeza ebbanga eggwanvu.\nEmmanuel Dumba 22 omutuuze w’omu Good Hope Zooni nga kigambibwa nti y’akulira ekibinja kya ‘Sirimu’ ku Kaleerwe yakkakkanye ku baserikale ba Poliisi n’abeggye ezzibizi okuva mu Ofiisi ya RCC, Yayaha Kakooza n’abakuba bwe babadde bamukwata.\nDumba ekibinja ky’akulira ekya ‘sirimu’ kimenya amayumba n’okuteega abantu ne babakuba eranga si gwe mulundi ogusoose nga Poliisi emukwata kyokka n’ayimbulwa.\nKu luno abatuuze baamaze kwemulugunya nti singa anaaba takwatiddwa olwo poliisi ejja kuba terina by’ekola. Oluvannyuma lwa Poliisi okutemezebwako omu ku batuuze nti Dumba yabadde ali awaka baamuzinzeeko n’asooka abakuba ebikonde n’okubasamba wabula mu kulwanagana kuno Dumba empale zaayulise.\nOluvannyma Maama wa Dumba amanyiddwa nga Nnaalongo naye olutalo yalweyunzeeko n’agamba abaserikale nti mutabani we si mubbi bamuwaayiriza. Yakutte mutabani okugulu n’agamba abaserikale nti tebalina gye bamulaza.\n‘‘Munkube amasasi naye temugenda kumuggya wano kuba nammwe abamu ku baserikale muli babbi,” Nnaalongo bwe yategeezezza. Poliisi yasobodde okuwangula olutalo n’etwala Dumba nga kati akuumirwa ku Poliisi y’e Wandegeya.\nAkulira Poliisi y’oku Kaleerwe, William Oribariho yategeezezza nti basigazizza kukwata Jamir, Kairasi ne Yunusu nga bano be bamyuka ba Dumba mu kibinja kya Sirimu. Omusango gwa Dumba guli ku fayiro nnamba SD:19/13/06/2012.\nAtigomya ab’oku Kaleerwe akubye abaserikale


Bukedde Online - Muweerere abaana basobole okuvuganya - Kabaka\nOmugagga Ham azzeemu ebibuuzo 20 ku katabo ke n'obulamu bwe....\nAb'e Kasawo bakukkuluma olw'ababasaba ssente okubawandiisa okufuna...\n‘Temwongeza bbeeyi ya nnyama ku nnaku enkulu’\nBakitunzi ba Rashford bamutaddeko obukwakkulizo\nMuweerere abaana basobole okuvuganya - Kabaka\nAkatale ka Napier e Jinja Kayidde\nNATO eyungudde emmeeri okukwata Gaddafi\nAdded 3rd October 2011\nKABAKA Ronald Muwenda Mutebi II akubirizza abazadde okufaayo okuweerera abaana baabwe n’okubawa ebyetaago by’amasomero basobole okusoma batuuke ku mutindo oguvuganya n’emisinde egya yiriyiri ensi kw’eddukira.\n“Wadde embeera ya buli kimu mu ggwanga ensangi zino yeekanamye, muyambe abaana basome temugeza kubagayaalirira,” Kabaka bwe yalagidde abantu be.\nKabaka yabadde ayogera eri Obuganda ku Lwomukaaga mu Ssaza ly’e Kyaggwe ku ssomero lya Seroma Christian High School e Nakisunga mu Disitulikiti y’e Mukono.\nYabadde aggalawo empaka z’okuyimba, okuzannya, okuzina, okutontoma n’okuzannya emizannyo eza Buganda Royal Arts Shield Festival wansi w’omulamwa gw’omwaka guno “Oluganda lw’Omuganda ne Kabaka we gwe musaayi ogukira amazzi obuka”.\nKabaka yakubirizza abaana okufaayo ennyo mu by’okusoma kuba lwe bajja okusobola okubeera ab’omugaso mu ggwanga.\nKabaka oluvannyuma yakwasizza amasomero asatu engabo okuli eya “Kuno kwe kwaffe” eyawanguddwa essomero lya St. Peters P/S e Kyengera, engabo ya “Ssanyu lya Buganda” eyawanguddwa essomero lya St. Julian High School e Gayaza n’engabo kamalabyonna eya “Royal Family Shield” eyawanguddwa essomero lya New Hope Primary School e Kasenge.\nOmugagga Ham azzeemu ebibuuzo 20...\nOmugagga Ham azzeemu ebibuuzo 20 ku katabo ke n'obulamu bwe.\nAb'e Kasawo bakukkuluma olw'ababasaba...\n“Twetaaga okumanya ekituufu ku nsonga z’okwewandiisa oba nga ssente ziteekeddwa okusasulwa tusabe obuyambi okuva...\n‘Temwongeza bbeeyi ya nnyama ku...\nAbatemi b'ennyama abeegattira mu kibiina kya, “Kampala Butcher Trader’s Association” (KABUTA) ekikulemberwa Sennabulya...\nBakitunzi ba Rashford bamutaddeko...\nRashord, 21, yava mu akademi ya ManU okwegatta ku ManU kyokka waliwo ebigambibwa nti Barcelona emuperereza.\nMakerere University esabye Gav't...\nYUNIVASITE y’e Makerere esabye gavumenti egyongere obuwumbi 47 ziyambe mu kukola ku by’okusasula emisaala gy’abakozi...


Bukedde Online - Yiga ennima y'entangawuzi zireme kukumalamu maanyi nga tezibaze\nYiga ennima y'entangawuzi zireme kukumalamu maanyi nga tezibaze\n'Emmere y'enkoko obutankaluubirira nnima kasooli ne nsaasaanya kitono'\nAb'e Kalungu basabye Gavt. ebayambe ku kuf...\nEntangawuuzi kye kimu ku birime abantu kye batakyayagala kujjumbira kuba zimanyi obutadda ate oluusi n’okuzifunamu ssente ntono.\nBya MUZAFALU KATAMBA\nMuhammad Ssozi, omulimi w’entangawuuzi e Simba mu Ggombolola y’e Kibibi e Butambala agamba nti entangawuuzi kye kimu ku birime ebirimu ssente singa omuntu aba azinyiikiridde ate n’asobola okugumiikiriza okusoomoozebwa okuzirimu.\nOkulima entangawuuzi kw’amuwonya ennaku y’obusomesa ey’okulindanga omusaala ogw’omwezi ate nga gwali tegumumala olw’ebyetaago ebingi bye yali alina. Obudde bw’amala mu kusomesa yabukendeeza n’ayongera amaanyi mu kulima.\n“Entangawuuzi nzirima sizoni emu ne nfuna ssente ezikubisa mu musaala gw’omwezi gw’obusomesa gwa mwaka”, Ssozi bwe yategeezezza.\nAgamba nti yiika y’entangawuuzi agifunamu obukadde obutakka wansi wa munaana buli sizoni era nga ze zimuyambye okweggya mu bwavu.\n“Yiika emu ngiggyamu wakati w’ensawo 25 ne 30 ez’entangawuuzi ennene oba ze bayita enzungu ate obutono oba ke bayita ‘akatangawuuzi akaganda’ ziba ensawo 20 ku 27 kubanga kko tekazitowa nnyo naye ate nga kaseerebwa okusinga ennene.\nBuli nsawo kati ngitundira wakati w’emitwalo 38 ne 50 era yiika nsobola okugifunamu obukadde wakati w’omunaana ne 10”, Ssozi bwe yagambye.\nSsozi agamba nti ennima y’entangawuuzi y’evaako okubala n’okuba ennungi okusobola okuziganyulwamu oba okukusala.\nAgamba nti ensigo z’entangawuuzi osooka kuzimenyamenya n’ozaanika ennaku nga 4 oluvannyuma n’ozibikkira mu kifo ekirina ettaka eggimu ate nga wannyogovu nga wansi w’omuti ne zisooka zireeta emitunsi nga tonnazisimba ne zisobola okumera amangu.\nEnsigo ng’ozibisse ozifukirira buli lunaku singa tebiba biseera bya nkuba ate ku nkuba osobola okuzifukirira oba okuzireka okusinziira ku bungi bw’enkuba era nga kino kiziyamba okufubukuta emitunsi amangu ne zanguwa okumera era kiyinza okuzitwalira wiiki 2 ku 3 okusinziira ku ndabirira”.\nNga zikubye emitunsi, oba olina okuzisimbuliza mu kifo kye wayooyoota obulungi. Nziwa amabanga agefaanaanyirizaako ag’ebijanjaalo.\nWabula ebinnya biba biwanvuko yinki nga 5 oba 7 okugenda wansi kubanga zikula zidda ku ngulu buli lwe zigejja.\nEntangawuuzi ekubalira singa ogiwa bulungi ekigimusa ekimala era nga gy’okoma okugiwa ekigimusa n’okukubalira.\nWadde ng’entangawuuzi zaagala amazzi agazimala mu ttaka naye tezirimibwa mu ntobazzi ettaka lirina okuba nga liyiikayiika.\n“Bwezitandika okubala zidda ku ngulu era kasita zitandika okuleeta emitunsi otandika okuzifuuyira ekigimusa oba okuzongerako obusa n’okuzitemerako ettaka kiziyambe okugejja.\nBw’oba ozitemera olina okwegendereza obutazitema kubanga buli gy’otema eba eddirira oba okuvunda era weegendereza ng’okozesa enkumbi naye enkumbi y’amannyo y’eba esinga obulungi ku azitandika obutandisi okuzirima.\nAyongerako nti ng’entangawuuzi ziwezezza emyezi musanvu toddamu kuzitemera kubanga awo ziba zitandise okukula nga tezikyeyongerako nnyo kugejja naye nga nazo osobola okuzibikka singa zisangibwa sizoni y’omusana ate n’okuzifukirira n’ozikuumiramu obunnyogovu obuziyamba okugejja.\nAbantu abasinga entangawuuzi bazitya lwa bbeeyi yaazo ekyukakyuka buli sizoni naye okukirwanisa entangawuuzi ozisimbira mu mitendera n’otafiirwa lumu.\nOkugula eddagala erifuuyira nalyo liri ku buseere kyokka ng’entangawuuzi bw’otozifuuyira kizibu kuzifunamu.\nOmusana nagwo gusumbuwa kubanga kasita guzookya emitunsi nga tezinnakula ziddirira ne zivundira mu ttaka naye nga bwe zikwatibwa omusana ozifukirira buli lunaku oba n’okozesa eddagala lya Green miracle. Eddagala lya miiru 60 ly’otabula mu bbomba eya liita 15.\nEntangawuuzi zeetaagisa kugumiikiriza era atasobola kugumiikiriza tazirima olw’ensonga nti ebbeeyi tetereera ate nga zitwala akabanga akawerako okukula.\nYakubirizza abalimi okwongera okufuna amagezi ku ebyo bye baba bateeseteese okulima nti kubanga kyongera ku mulimi okumanya n’asobola okuganyulwa mu ekyo ky’alima.\nYiga ennima y’entangawuzi zireme kukumalamu maanyi nga tezibaze\nObusamize buwerebwe- Kaminsona\nAlabudde abâ€™e Mukono ku bannabyabufuzi\nAbagobwa ku ttaka e Bukoba bagumbye ku kakiiko k'ettaka


Ebyo nga bikyali awo, Omukago ogutaba ebibiina mu paalamenti ogwa Inter-party Organization for dialogue, guwandiikidde abatwala ebitongole ebikuuna ddembe ku kizibu ky’abamu ku bakuuma ddembe abatakanya nakusalawo ku kumba ya kampeyini kwabakulembeze bebibiina ebyenjawulo ekiviriddeko obutabanguko. – CBS FM\nEbyo nga bikyali awo, Omukago ogutaba ebibiina mu paalamenti ogwa Inter-party Organization for dialogue, guwandiikidde abatwala ebitongole ebikuuna ddembe ku kizibu ky’abamu ku bakuuma ddembe abatakanya nakusalawo ku kumba ya kampeyini kwabakulembeze bebibiina ebyenjawulo ekiviriddeko obutabanguko.\nOmukago guno gugamba nti ebikolwa ebyokulemesa abamu ku bantu abeesimbyewo okunoonya obululu n’okukuba kampeyini, kiraga obutali bwenkanya mu byokuLonda sso ng’akadde kaweddeyo akookweteekateeka.\nFrank Lusa, akulira ekitongole ekya Netherlands Institute for multiparty democracy, ekivujjirira omukago gwa IPOD, mukwogerako ne CBS agamba ekibatwala okusisinkana abakulira ebitongole byebyokwerinda kwekwongera okubunyisa enkola eyokutumbula emirembe, nokukendeza ku butali bwenkanya.\nIPOD eri mu kawefube wakulaba nga okulonda kwa 2021 tekubeeramu mivuyo, okuyiwa omusaayi n’okulwanagana, munteekateeka gyebaatuma “Nnondawo Ddembe”, kyokka nti newankubadde nga abakulmbeze beebibiina byonna mu Uganda baateeka emikono ku ndagaano eno, abeebyokwerinda bakyalemesa nnyo kawefube ono okuteekebwa mu nkola.\nFrank Lusa, agamba nti kino kitaddewo obunkenke mu by’obufuzi bya Uganda mu kalulu kano akabindabinda, kyokka nti baakukola ekisoboka okulaba nga obunkenke buno bukomezebwa.\nArold Kaija, amyuka ssabawandiisi weekibiina kya FDC, agamba nti ebintu bingi omukago gwa IPOD gwebakaanyako nebirema okuteekebwa munkola ssinga abakukira ebitongole nga bino tebafuna bwetengereze mu nkol yeemirimu gyabwe.\nWabula ye ayogerera Police ya Uganda, Fred Enanga, agamba nti naabamu kubannabyabufuzi bebaleetera abeebyokwerinda embeera eyobutabanguko olw’obutaagala kkolagana neebiragiro by’abeby’okwerinda mukiseera eky’okunonya obululu.


Amasomero gakuggulwawo nga 10 January 2022,gavumenti ekyebuuza ku bakwatibwako ebyenjigiriza – CBS FM\nAmasomero gakuggulwawo nga 10 January 2022,gavumenti ekyebuuza ku bakwatibwako ebyenjigiriza\nErimu ku masomero agayooyooteddwa nga getegekera okuggulawo.St.Leonard Ss liri Gomba\nMinistry ye byenjigiriza ekyusizza ennaku z’okuggulawo amasomero, gakuggulwawo nga January 10 omwaka ogujja 2022, sso si nga 3 January 2022.\nMu nteekateeka eyasooka okufulumizibwa ministry ye byenjigiriza, amasomero gaali gakuggulibwawo olusoma olusooka nga 3 January 2022, era nga lwabadde lwakumala ennaku ezikunuukiriza mu 85.\nWabula, ensonda mu ministry ye byenjigiriza zitegezzezza CBS nti Ministry yakyusizza ennaku zokuggulirawo amasomero okusobozesa abazadde na buli muntu akwatibwako ensonga eno okwongera okweteekateeka obulungi.\nEnsonda zigamba nti Minister w’ebyenjigiriza n’ebyemizannyo, Janet Kataha Museveni olunaku lwe ggulo yasisinkaanye Omukulembeze w’e ggwanga nga ali wamu ne ttiimu y’abakugu okuva mu ministry y’e byenjigiriza okwongera okutaanya enteekateeka y’okuggulawo amasomero.\nMukyala Museveni eggulo yabadde asuubirwa okusisinkana ababaka ba Palamenti ku kisaawe e Kololo okubanyonyola enteekateeka yo kuggulawo amasomero wetuuse mu kiseera kino, wabula ensisinkano yayimiriziddwa ku ssaawa esembayo.\nOkusinzira ku omu ku betabye mu nsinsikano ya President Museveni ne tiimu ya Mukyala Museveni olunaku lweguulo, President yalagidde Ministry y’e byenjigiriza eyongere okwebuuza ku bantu abalala abakwatibwako ebyenjigiriza, ku ngeri amasomero gyegasaanye okuggulibwamu mu mbeera eriwo.\nEnsonda zigamba nti kino President yakiragidde oluvanyuma lwokukizuula nti waliwo abakulembeze abatandise okuyingiza ebyobufuuzi mu nteekateeka y’okuggulawo amasomero agamaze ekiseera nga maggale ekiyinza okwongera okutabula abazadde n’abayizi.\nEra ensonda zitegezzezza nti olunaku lwa leero, Ministry ye byenjigiriza entegeese ensinsikano nabamu ku babaka ba Palamenti, abamu ku bananyini masomero nabakwatibwako ensonga z’e byenjigiriza abalala okwongera okutaanya enteekateeka yo kuggulawo amasomero.\nEnsinsinakano ya leero esuubirwa kubeera ku mutimbagaano wadde abamu ku bakugu mu byenjigiriza bagenda kubeera mu maka g’o bwa President Entebbe wamu ne Ministier we byenjigirza ne bye mizaanyo, Janet Museveni.\nEnsonda zongedde okulaga nti mu bigenda okuteseebwako era bikwata ku ngereeka y’ebisale by’amasomero egenda okugobererwa nga amasomero gaguddewo, okwewala amasomero okunyigiriza ennyo abazadde abakozeseddwa omuggalo gwa COVID 19.\nOluvanyuma lwe nsisinkano ya leero, ensonda zigambye nti ebinavaamu bigenda kutwalibwa mu lukiiko lwa ba minister oluvanyuma bitwalibwe mu Palamenti.\nWabula, Ssabawandisi we kibiina ekigatta amasomero ga Primary ne Nursery mu ggwanga, ekya National Private Owners Primary and Nursery Schools Association, Dominic Nanyini asssanyukidde ekya Ministry okuddamu okwebuuza ku bakwatibwako ebyenjigiriza nga amasomero tteganaggulawo, nti kubanga bingi ebirina okwetegerezebwa enjuuyi zonna ezikwatibwako obutanyigirizibwa.\nBino bijidde mu kiseera nga n’akakiiko akavunanyizibwa ku kuwandiisa abasomesa mu ggwanga aka Education Service Commission kakyali mu kwetegereza ensonga z’abasomesa abagambibwa nti baamala okugezesebwa nebayitamu okuwebwa emirimu, naye abamu tebagala kugenda mu masomero agali mu byalo.\nSsabawandiisi w’akakiiko kano, Dr. Asuman Lukwago ategezzezzza CBS nti besanze ng’abasomesa bangi tebagala kuweereezebwa mu masomero agali mu massoso ge byalo, bagala masomero agali mu Kampala ne bitundu ebiriranyewo. N’olwekyo balina okukakasa ng’abasomesa bonna betegekera olusoma olujja olusigaddeko ebbanga lya mwezi gumu n’ekitundu lutandike.


Bukedde Online - Olukiiko olutaba enzikiriza lugenda kutalaaga eggwanga\nOlukiiko olutaba enzikiriza lugenda kutalaaga eggwanga\nAbavuzi ba takisi ne bodaboda basiimye Bukedde...\nFaaza bamusibiridde entanda obutamalira biseera...\nOLUKIIKO olutaba enzikiriza ez’enjawulo mu ggwanga olwa Inter-Religious Council lwa kutalaaga eggwanga lyonna nga lwebuuza ku Bannayuganda ku nsonga ez’enjawulo ezibanyigiriza.\nSsaabasumba Dr. Cyprian Kizito Lwanga\nBino byayogeddwa Ssaabasumba w’Essaza ekkulu erya Kampala Dr.Cyprian Kizito Lwanga ku Lwomukaaga bwe yabadde akulembeddemu mmisa mwe yaweeredde Abadyankoni 15 Obusossodooti n’Abaseminaaliyo 12 Obudyankoni mu lutikko e Lubaga.\nDr.Lwanga yasabye abantu okubuulira bammemba b’olukiiko luno amazima bwe banaaba babatuuseeko kibayambe okutuusa ebirowoozo byabwe ku bakulembeze b’eggwanga basobole okubinogera eddagala.\nYavumiridde ebikolwa eby’ettemu ebyeyongera buli lukya, obutabanguko mu maka, obwavu obuyitiridde era n’asaba buli omu okusabira emirembe mu ggwanga.\nYakubirizza abaaweereddwa obusossodooti n’obudyankoni okuba abamalirivu n’okukuuma ebiragaano bye baakubye naddala obutawasa nga babeera ekyokulabirako ekirungi eri abalala.\nYagambye nti okuweereza kuno kubeera kuyitibwa, nga buli omu kimukakatako okujjukiranga by’alagaanyiza Omukama n’okusigala nga mwesigwa mu buweereza. ‘‘Obusossodooti linnya kkulu nnyo era ababufuna bafuuka ndabirwamu ya Yezu Kristu’’ Dr. Lwanga bwe yategeezezza.\nYabawadde amagezi okwegayiriranga buli lunaku kibayambe okwongera okunywera, okubeera ab’ekisa eri abantu be baweeereza nga babatuusaako ekisa kya Katonda n’okwewala okukola ebireetera abalala ennaku ssaako okujjumbira essaakalamentu ya Penetensia.\nSsaabasumba yasabye Abakristu okwagala abasossodooti baabwe, okubabuulirira nga basobezza, okubassaamu ekitiibwa n’obutabawabya.\nAbazadde b’Abadyankoni n’Abaseminaaliyo baasoose kubawaayo eri Ssaabasumba bamuweereze awamu n’Eklezia, oluvannyuma bano baalayidde kinnoomu mu maaso g’Omusumba nga bwe beetegese okuweereza Omukama obulamu bwabwe bonna. Oluvannyuma, Dr. Lwanga yakulembeddemu banne okukola emikolo egy’enjawulo ng’atongoza abagole bano.


Bukedde Online - Aleppuka na gwa kuyiira bba asidi\nAleppuka na gwa kuyiira bba asidi\nEyawasizza muwala wa Mutaasa Kafeero addu...\nOMUKAZI asimbiddwa mu kkooti n’avunaanibwa okuyiira bba asidi. Janat Nalubwama ow’e Kitende mu Wakiso baamulumirizza okwekobaana n’omukuumi w’awaka, Hakim Matovu ne bayiira bba, Nasser Mubonde asidi n’ekigendererwa ky’okumutta yeddize ebyobugagga bya bba.\nBya Maurice Kulabako\nBaabadde mu maaso g’omulamuzi Suzan Abinyo mukkooti y’e Ntebe mwe baategeerezza nti Mabonde asidi baamumuyiira nga August 21, 2014 ku ssaawa 4.00 ez’ekiro bwe yali ava okukola.\nKigambibwa nti bulijjo Nalubwama ng’asula waka ne bba naye ku olwo bba lwe baamuyira asidi teyalabikako nga ne mu ddwaaliro yatuuka nkeera ate nga baamukubiranga essimu nga bba afunye obuzibu nga takwata ekyongera okulaga nti yali alina ky’amanyi ku byali biguddewo.\nMubonde yalumirizza nti kituufu Nalubwama yali ayagala kumutta yeddize ebyobugagga. Mubonde agamba nti yali yakwatako ku Nalubwama n’omusajja omulala mu buliri bwe.\nOmulamuzi Abinyo yalagidde omusango okuddamu okuwulirwa nga February 25.\nBayodde bodaboda ezitasasula musolo\nKCCA emenye obuyumba e Kisaasi n'e Ntinda\nBannayuganda abacakaze e London kati baliisa buti


Okulambika ebirowoozo(Inductive reasoning) - Wikipedia\nOkulambika ebirowoozo(Inductive reasoning)\nOkulambika ebirowoozo(inductive reasoning) kwetaagisa okulambika ensonga (inductive logic)kuba kunoonya nsonga n'ojijjayo bulungi ku lulwo nga osengeka ebirowoozo.\nOkulambika ensonga oba okulowooza nga olambika ensonga mu lungereza kiba “inductive reasoning”. Okuyita mu kukozesa obwongo ng’olambika ensonga, omuntu kalimagezi:\n•\tAlambika ebirowoozo bye okuva wansi okudda waggulu.\n•\tAtuuka ku kuvumbula oba okumanya ebipya.\n•\tKimusobozesa okuyigiriza abalala okwevumbulira oba okwezuulira okumanya okupya.\n•\tOkulambika ensonga kitendeka omulengera (the mind) n’okukulaakulanya enkola z’omulengera (mental processes) mu bato nga bayiga okwevumbulira ebipya. •\tKimwetaagisa okukozesa ensonda ez’enjawulo\nOkulambika ensonga oba okukozesa obwongo ng’olambika ebirowoozo (inductive reasoning) kiringa kutema kkubo awatali kkubo kubanga otandika tolina ky’omanyi wabula n’okozesa okwekebejja, okwekenneenya, n’okwefumiitiriza okutuuka ku kipya.\nEngeri y’okusomesa oba okuyiga ng’olambika ensonga kiringa kutema kkubo awatali kkubo okutuuka ku kigendererwa (okuzuula ekituufu). Mu kutema ekkubo awatali kkubo mulimu okuyita ku busozi n’ebikko ate awo n’okyusaamu okufuna aw’okuyita awatuufu ate nga buli w’otema ogenda olambawo (olambikawo). Okusomesa okulambika ensonga kiyamba nnyo mu baana abato okukulaakulanya enkozesa z’obwongo bwabwe, naddala okwefumiitiriza n’okwetuukira ku kituufu ku bwabwe.\nOkulambika ebirowoozo kitegeeza kuyamba muyizi kwetemera mpenda zituuka ku kumanya ekituufu kwekyo kyonoonyerezaako, ng’okozesa obwongo mu kifo ky’omuntu omulala okukubuulira ye ky’amanyi.\nEkituufu kiri nti abato basinga kuganyulwa mu kubayamba okulambika ensonga, omuli okubayigiriza okwezuulira ekituufu mu kifo ky’okubagamba obugambi nti kino oba kiri kye kituufu kubanga obwongo bwabwe buba bukyaalina obusobozi bwa maanyi.\nMu kinonoozo(engineering) kyetaagisa okunnyonnyoka n’okunonooza amateeka ga sayansi ez’ensibo (natural sciences)kikusobozese okuzimba ennyanguyirizi(machines) , ebizimbe, enguudo oba ennongoosereza ezetaagisa. Obutafaanana na kulambulula, okulambika kikolwa kya kwevumbululira (okukwekula) na kukozesa mateeka ga sayansi okuyiiya tekinologia omupya nga okola okunoonyereza eno nga bw’ogenda olambika buli mutendera gw’oyitamu naddaala okukola ennongoosereza mu tekinologiya aliwo oba okuvumbula tekinologiya omupya.\nBino bigyidwa ku "https://lg.wikipedia.org/w/index.php?title=Okulambika_ebirowoozo(Inductive_reasoning)&oldid=22895"\nLast edited on 3 Gwamukaaga 2017, at 09:06\nLuno olupapula lwasemba okukyusibwamu ku 09:06, 3 Gwamukaaga 2017.


Famire etabukidde UPDF ku muntu waabwe eyattiddwa\nABOOLUGANDA lw'omutuuze w'e Bukomero mu disitulikiti y'e Kiboga bakiikidde eggye lya UPDF ensingo nga babanenya olw'okuttibwa kw'omuntu waabwe.\nBano baagala gavumenti erabirire bamulekwa omusanvu okuli ne bbebi ow'emyezi ena omugenzi gwe yalese.\nOmugenzi Gordon Kizito Beliisa, yakubwa essasi bwe yali ng'alima mu nnimiro ye ku kyalo Kibanda ekiri mu ggombolola ye Bukomero mu disitulikiti ye Kiboga. Essasi eryamukubiddwa kigambibwa nti lyavudde mu bajaasi abaabadde mu kutendekebwa, abaabadde beegezaamu mu kukuba ssabbaawa wabula ne liwanattuka gye batendekebwa ne litta Kizito.\nAbooluganda balumiriza nti abaserikale b'eggye lya UPDF okuva mu nkambi y'e Ssingo eri mu ggombolola y'e Kapeke mu disitulikiti y'e Nakaseke be baakuba omuntu waabwe amasasi agaamuttirawo.\nGgombolola y'e Kapeke esalagana n'eye Bukomero. Lydia Nansubuga, ssenga w'omugenzi agamba nti mutabani we yalese abaana musanvu nga omu muwere wa myezi ebiri. "Bwe twamaze okuziika ne tusoberwa eky'okukolera abaana kubanga nze sisobola kubalabirira ate awaka tewasigadde muntu.\nTusazeewo tubagabane bonna yadde tewali buyambi," bwatyo Nansubuga bwe yagambye.\nN'agattako nti "Mwannyinaze abadde alwana nnyo okulabirira abaana be naye bw'aba afudde mu ngeri etategeerekeka, abaamusse batandikire awo. Si kya bwenkanya okuleka abaana bano baboneebone," bwe yagambye. Yasiimye abaserikale ba UPDF olwokubeerawo mu kuziika omugenzi kyokka n'agamba nti kino tekimala, balina okulabirira abaana b'omugenzi. Wabula bwe twagezezzaako okwogera n'omwogezi wa UPDF Brig. Richard Karemire essimu ye yavuze nga tewali agikwata. Nansubuga abadde abeera ku kyalo kye kimu eky'e Kikooba ekiri mu ggombolola y'e Bukomero mu disitulikiti y'e Kiboga.\nWe twatuukidde mu gabadde amaka ge ng'ennyumba n'e kiyungu biggale, nga kiraga nti tewali muntu nomu. Nansubuga yagambye nti bbo nga famire balinze kulaba UPDF bw'erabirira abaana bano kubanga bo tebalina busobozi bwonna. "Twandibadde tulaba ekikolebwa eky'amaanyi olw'omuntu okumala gattibwa bwatyo. Abaana be balabirirwe kyokka ne famire yonna eriyirirwe," bwatyo bwe yagasseeko.\nJoyce Kaidu, muliraanwa we ate nga nnyina omuto yatutegeezezza nga bwe baasaliddewo awamu nga famire nti abaana bonna babagabane, nga bwe banoonya obuyambi.\nMu kuziika omugenzi, UPDF yasindikayo ababaka baayo okuva mu nkambi y'e Ssingo nga baawadde ebimu ku byakozeseddwa mu kuziika omwabadde kkeesi omwaziikiddwa omugenzi, ensawo 50 ez'akawunga, kiro (40) ez'omuceere, emiti gya ssabbuuni ebiri, liita ssatu ya butto n'amabugo emitwalo 50


Bukedde Online - Amabeere ga Black bagalongoosezza\nAmabeere ga Black bagalongoosezza\nGavumenti evudde mu by’okukunya Sipiika ku...\nEyabbye abaana e Iganga bamukwatidde Kireka...\nAdded 5th January 2013\nBad Black; bamulongoosezza amabeere naddamu okulya obulamu\nMWANAMUWALA Bad Black bamulongoosezza amabeere g’abadde agamba nti gamaze ekiseera nga gamuluma n’ategeeza nti wadde tannassuuka bulungi wabula azzeemu okulya obulamu e Dubai gye baamujjanjabidde.\nBlack yategeezezza ku ssimu nti bwe yagenze e Dubai yatuukidde mu ddwaaliro lyerimu mwe baamutwala nga bamugezza amabeere eriyitibwa American British Surgical & Medical Centre (ABSAMC) n’akwatagana ne Dr. Amo Muhamdi.\nDr. Muhamdi ye yakola ku by’okugezza amabeere ga Black era ye yakoze ku by’okugalongoosa ku mulundi guno okwakoleddwa ku nkomerero ya wiiki ewedde. Black bwe yamaze okulongoosebwa n’awandiika obubaka ku mukutu gwe ogwa Facebook nga yeebaza Katonda olw’ebyo byonna by’amuyisizzaamu mu mwaka 2012 era ng’ayagaliza abawagizi be bonna omwaka omuggya ogw’emirembe.\nWabula yasoomoozezza abamwogerera obubi bwe yawandiise nti, “Ntumira babigambo pipo mwenna mukola kya maanyi nnyo nnyo okufa ku bitabakwatako!” Black yategeezezza nti wadde tannaba kussuuka bulungi, yatandise okugendako mu bifo ebimu ebisanyukirwamu e Dubai okwemalako ekiwuubaalo.\nYagambye nti yasaasaanyizza obukadde obusukka mu 60 ku by’okulongoosebwa, entambula n’okulabirirwa kwe yaakamalako wiiki ezisukka mu bbiri.\nMunnamateeka we, Henry Kisaalu yakakasizza ekya Black okulongoosebwa era n’agamba nti amusuubira okudda mu bwangu kubanga alina okweyanjula mu kkooti ku Lwokutaano luno nga bwe yalagirwa Omulamuzi.\nBlack yeeyimirirwa ku kakalu ka bukadde 100 ez’obuliwo n’akkirizibwa okugenda ebweru w’eggwanga okulongoosebwa amabeere agaali gaapikibwa kyokka ng’agamba nti gaali gamutabukidde ng’ali mu kkomera e Luzira gye yali aggaliddwa emyaka ena ku misango gy’okwezibika obuwumbi 11 okuva mu kampuni y’Omuzungu David Greenhalgh.\nBlack ng'alya obulamu gye buvuddeko.


Bukedde Online - Abâ€™e Butabika basattira lwa ttemu\nAbâ€™e Butabika basattira lwa ttemu\nBalumirizza poliisi okunywa enjaga\nAdded 6th September 2009\nÂ Â Baagambye nti engeri ekitundu kyabwe gye kirimu abalimi bâ€™ebikajjo abangi, abamenyi bâ€™amateeka babyekukumamu ne basinziira omwo okutigomya ebyalo ngâ€™olumu basangamu nâ€™emirambo gyâ€™abantu abateeberezebwa okuba nti battibwa babbi bano oluvannyuma lwâ€™okubanyaga.\nÂ Baawadde ekyâ\nÂ Baawadde ekyâ€™okulabirako kyâ€™omulambo gwa Vincent Ssekitooleko ogwasangiddwaÂ mu bikajjo okumpi nâ€™omwaloÂ nga kigambibwa nti yatugiddwa nâ€™asalwako ebitundu ebyâ€™ekyama. Obweraliikirivu bwâ€™abantu bâ€™ekitundu kino businze kuva ku bantu abasaabalira ku mwalo okuva muÂ Kirombe okugguka e Bukasa nga guno gwandibeera ogumu ku mikutu abazigu gye bakozesa okuzinda ekitundu ne babatigomya.\nOmulambo omulala gwabadde gwa mukazi nga gwasangiddwa gusuuliddwa mu kasasiro okumpi nâ€™ekirombe ngâ€™asaliddwaako amabeere.\nÂ Irene NamagandaÂ agamba nti olwâ€™okwekengera ettemu lino, abatuuze mu kitundu kino beggalira bukyali nga kino kibamalako emirembe. Yasabye baweebwe poliisi ennawunyi.\nEmmanuelÂ Kizito yagambye nti abavubuka bangi mu Kirombe bakirereese abakeera okuzannya zzaala nâ€™okunywa enjaga nga wano webakolera omupango okutigomya ebyalo.\nAbudalla Kato yagambye nti abaana bangi abali wakati wâ€™emyaka 5-7 babuziddwaawo mu kitundu ne bataddamu kulabika. Ate Florence Kiridde obunafu yabutadde ku ba LC abatafuddeyo kumalawo mbeera eno.\nDamiano Wesonga alumiriza poliisi yâ€™e Butabika nti eyimbula abamenyi bâ€™amateeka abatwalibwayo so nga nâ€™enjaga etundibwa kyere mu maduuka ngâ€™esabikiddwa nga sigala.\nÂ Betty Atunga ngâ€™ono omwana we yabuzibwawo agamba nti bakirereese bano bandiba nga balina omukono mu bikolwa ebyâ€™okubuzaawo nâ€™okusaddaaka abaana mu kitundu kino kuba tebalina abakuba ku mukono.Â Ssentebe wâ€™ekitundu, TamaleÂ Â Katumba yagambye nti poliisi ya Jinja Road yasaba abatuuze bagiroopere abamenyi bâ€™amateeka.\nSsimbwa abuze ku Express\nMwami, omwana omukulu si wuwo n'omuto wa nneyiba\nBasabidde eggwanga libeemu enkyukakyuka\nLoodi meeya Erias Lukwago alayira June 1


Bukedde Online - Eyali omuyambi wa Kayihura awoza gwa ttaka\nOwa LC bamutaddeko bya kuluka ddiiru okutta...\nAKAKIIKO akabuuliriza ku nsonga z’ettaka kakunyizza Munnakenya era eyali omuwabuzi wa Kale Kayihura ku ngeri gye yafunamu ebyapa bya mailo ng’ate mugwiira n’okukaka omukyala okumuguza ettaka lye.\nAmbrose Murunga (Munnakenya) minisitule y’ebyokwerinda yamuleeta mu Uganda ng’omukugu mu bya poliisi era yali muwabuzi wa Kayihura okutuusa October 2018 kontulakiti ye lwe yaggwaako.\nE Gayaza alinayo ekyapa kya mailo n’e Kajjansi eryali ery’omukyala Merie Margret Mary kyokka nga mu mateeka omugwiira ateekwa kuba na kyapa kya liizi so si kya bwannannyini.\nMerie yamulumiriza mu kakiiko nti yamutiisattiisa ng’akutte emmundu n’amuggalira mu mmotoka ye namuvuga ng’amutwala ewa looya we, Geoffrey Nangumya gye baamukakira okuteeka omukono ku ndagaano y’okutunda ettaka lye eryali ku Block 293 plot 1029 e Busiro (e Kajjansi) nga takkiriziganya na ssente ze baamuwa.\nMerie agamba nti yali ayagala ssente obukadde 700 mu kizimbe ye “money lender” gye yali ayagala okutwala lwa banja kyokka Murunga bwe yamuggalira mu mmotoka n’amutwala mu ofiisi Nangumya baamukozesa endagaano eraga nti akkiriza okutunda ku bukadde 186 kyokka ne ku ssente ze baamuwa wasigalayo obukadde 11.\nBwe yalabiseeko mu maaso g’omulamuzi Catherine Bamugemereire Murunga yabuuziddwa ku bye bamulumiriza n’agamba nti takwatangako mundu yadde okuggalira oba okutiisattiisa Merie.\nYagambye nti bakkiriziganya ne Merie ku ssente zagenda okubaguza ekizimbe basooke bamusasulireko “money lender” obukadde 130 olwo ye n’asigazaawo obukadde 56 wabula ku zino yaggyako obukadde 11 kubanga zalina okugenda ewa looya ne bbulooka.\nKyokka okusinziira ku ndagaano gye bakola temwalimu kawaayiro koogera ku Merie kusasula looya yadde bulooka.\nBwe yabuuziddwa lwaki alina ebyapa bya Mailo ng’ate mugwira yagambye nti balooya baamutegeeza nti basobola okukitereeza naye yali tamanyi nti takkirizibwa kubeera na kyapa ekyo.


Bukedde Online - Nze temumbuuza baana sibalirwa nzaalo - Nambala\nNze temumbuuza baana sibalirwa nzaalo - Nambala\n'Leero twagala otubuulire ekikubbisa\nGgwe okimanyi bw'onkanga oyinza okuntuza '...\nEkyasinze okwewuunyisa mikwano gye kwe kumubuuza oba azaala mwana waakumeka n’agaana okwogera ng’agamba nti alina abaana abawerako.\nMikwano gya Nambala (wakati) nga gimusanyukirako\nW’OSOMERA bino ng’omuyimbi Amelia Nambala ayidde anti asulirira kuzaala. Omanyi mikwano gya Nambala gyamusuddeko akabaga k’ataategedde ku Hotel Africana. Olwatuuse ku wooteeri eno, baamutuusirizza mu mbuutu.\nKirabika naye yafuuka musajja tabalirwa nzaalo.\nAkabaga kaabaddeko abantu bangi omwabadde Evlyn Lagu, Flavia Namulindwa owa Bukedde Ttivvi akola pulogulaamu y’Oluyimba Lwo ne Full Doz, MC Mariachi era Quraishi Nsamba owa Bukedde Ttivvi y’omu ku baasanyusizza abagenyi.\nBuubuno obuwoowo bw'abakazi obukubisa abasajja saluti\nAbakazi abeeronda mu buli kimu tebatabudde maka woowe!\nMukulu, wagenze kwebagajja baka banno?\nOmwana wange ow'emyaka omukaaga simulaganga kitaawe\nMwami komawo omwana ayagala kika kye\nOmwana olwaweza emyaka 4 n'amwegaana


Omusirikale wa Poliisi akubye Dereeva w'omulamuzi namuttirawo - Radio Simba, The Best Luganda Station in the World !\nOmusirikale wa Poliisi akubye Dereeva w’omulamuzi namuttirawo\nNagasha Daisy omusirikale wa Poliisi nga akuuma Omulamuzi Musa Ssekaana akubye Dereeva Ismail Mayinga essasi bwatyo n’afa nga atwalibwa mu ddwaliro.\nBino byonna bibaddewo ku ssaawa emu ey’okumakya e Bukasa Muyega mu Makindye Division.\nEmilian Kayima agambye nti kibi nnyo kino ekituuseewo nti era tekibadde kigenderere wabula kabadde kabenje era nga okunoonyereza kugenda mu maaso. Daisy atwaliddwa ku Poliisi y’e Kabalagala okukola statement.\nTeddy Seezi Cheeye Bodaboda emusse\nabakungubazi batandise okutuuka mu maka ga cp alalo


Obusiraamu kye bugamba ku kuwasa atali Musiraamu\nOsooka kusaala sswala ya Magaribi bwâ€™omala nâ€™osaalaÂ Ishai . Wabula mu Busiraamu tetuliwa sswala etuyiseeko. Okuggyako tusobola okuyunga esswala ezo ezikkirizibwa okuyungibwa.\nBaatuwa omukazi ngâ€™ali lubuto era ne tumuwoowa. Kikkirizibwa? SsonkoÂ Twaha, Kangulumira.\nOmukyala owoolubuto tawoowebwa. Nabbi yakitugaana ne bwâ€™aba gwe baamuwoowa naye ye nnannyini lubuto eraÂ obufumbo obwo tebutuuka.\nAsalam Alaikum. Okusiiga ku sitokisi kikkirizibwa? Hajji Yasin Kibirige, Kiboga.\nKikkirizibwa bwâ€™oba wazambadde olina wuzu, ne bwe zibaamu ebituli osiigako.\nDduwa ki gye tusoma bwe tulootaÂ ebintu ebyefaanaanyiriza ngâ€™ebya Shaitwani? 0784338333\nâ€œAudhu bikalimaati llahi ttaammaati min ghadhabihi wa eqaabihi, wamin hamzaat sshayaatwin, wa an yahdhuruunâ€.\nSoma ekitabo kya Husn Muslim oyongere okunnyonnyolwa.\n0kuwa zzaka, kinneetaagisa kuba nga nnina kapito wa ssente mmeka? Ssente ezo nsobola okuzizimbamu enju ya bakadde bange ne nuyirila nti ze za zzaka? Ekirala, buli kakadde nkaggyako mmeka? 0kugeza natandisa obukadde 5 mba mpa ssente mekka? Mustafa Sulaiman, Kisekka Market. 0774659076\nZzaka tozimbiramu mukaddewo nnyumba wadde okuziwa abaana bo oba mukyala wo olwâ€™ensonga nti abo kikukakatako okubalabirira.\nOmuwendo gwâ€™otandikirako tujja kugukutegeeza ku Lwokutaano olujja.\nAttahiyyaatu ekutulirwamu wa olyoke odde okusaala laaka ebbiri? Jamira Nakubulwa, Namungoona.\nMu Attahiyyaatu, okusabira omubaka Muhammad (S.A.W) kya tteeka. Nâ€™olwekyo, koma ku kusabira Omubaka Muhammad olyoke oyimuke oleete eraaka ezisigaddeyo.\nTokoma ku Ash-Had ngâ€™abasinga bwe batera okukola kuba ekyo si kituufu.\nAmakulu ga Attahiyatu ge galuwa?\nEbiramuso ebirungi, nâ€™okusaba okulungi nâ€™ebirungi byonna bya Allah, emirembe gibe ku NabbiÂ nâ€™okusaasira kwa Allah nâ€™emikisa gye. Emirembe gibeere ku ffe ne ku baddu ba Allah abalongoofu. Nkakasa nti tewali kisinzibwa mu butuufu okuggyako Allah era nkakasa nti Muhammad (S.A.W)Â muddu wa Allah era mubaka we.\nOmusiraamu atandikira ku kitabo ki okusoma?\nTewali kitabo kyeyawudde wabula olina okumanya byâ€™oteekwa okusoma olubereberye gamba ngâ€™okwawula Allah ku bintu ebirala nâ€™okumanya nti talina kimufaanana mu ngeri yonna; okumanya okwetukuza mu Busiraamu,Â okusaala okutuufu nâ€™ebirala. Kirungi ojjumbire okusoma ebitabo byâ€™Obusiraamu nâ€™okwebuuza. Funa omuwalimu akusomese.\nBiddiddwaamu Sheikh AbdulKarim Sentamu.\nRDC anaasisinkana ku by'essomero lya Mwiri eryaggaddwa\nEssomero lya St. Peters e Tororo liggaddwa


Bukedde Online - Omuwala gwe eyabuzibwawo e Semuto bamukwatidde mu loogi e Nansana\nOMUWALA Angella Nalubega Safina 18, eyabuzibwawo e Semuto – Nakaseke ku Lwokutaano bamukwatidde Nansana mu loogi emu eyamuwamba mw’abadde amukukumye.\nOmuwala Nalubega ng'alaga bazadde be loogi omuvubuka eyamuwamba mw'abadde amusuza\nOMUWALA Angella Nalubega Safina 18, eyabula okuva mu bakadde be e Ssemuto bamusanze mu loogi e Nansana.\nPoliisi y’e Nansana ye yakubidde eye Ssemuto ku Mmande ya wiiki eno n’egitegeeza ng’omuwala anoonyezebwa bwe baamuzudde. Nalubega yatutte poliisi ku Green Bar and Restaurant loogi gye baabadde bamukwese e Katooke Zooni A e Wamala mu Munisipaali y’e Nansana.\nOkusooka waliwo omukyala atunda mu kawooteeri, Nalubega gwe yasaba essimu oluvannyuma lw’omuvubuka okumulekawo ng’agenze okunona ssente n’alagirira bazadde be ekifo we yali e Banda, kyokka kitaawe yagenda okutuukawo nga muwala we taliiwo.\nYali abasabye 20,000/-. Yatuukirira poliisi y’e Banda n’agiraga nnamba y’omusango gw’okubula kwa muwala we SD: 08/06/18 era okunoonyereza okwasooka kwalaga nti omuvubuka okufuna ssente z’okusasula emmere yatunda essimu ya Nalubega.\nNg’okumutwala ku poliisi y’e Nansana omuvubuka yamuleka mu wooteeri e Nansana ng’alemeddwa okusasula.\nAngel Nyakayisiki, omu ku bakola mu loogi yagambye nti omuwala ono yayingira n’omuvubuka ekiro ne basula bonna n’okulya ekikomando.\nOmu ku bawala yagambye nti omuvubuka yali asibye ebiviira kyokka ng’ayogeza bukambwe nga n’entunula mbi.\nNalubega yategeezezza nga bw’abadde tayinza kumanya kyamutuukakako kuba ennaku z’amaze n’omuvubuka abadde amusuza mu bifo eby’enjawulo okuli n’e Kawempe gye yamusuza lwe yamuggya e Ssemuto.\nOmuwala yaddiziddwa bakadde be ng’okunoonyereza bwe kugenda mu maaso okuzuula oba yabadde awambiddwa n’abaabadde bamuwambye.\nKatra ebintu by’omukwano bimuwa essanyu


Ekibulungulo (satellite) - Wikipedia\nKakensa Johannes Kapler yakizuula nti enkulungo mu nsengekera yazo, enjuba zigondera amateeka gano:\n(i)\tEnkulungo zetoloola (orbit) enjuba mu kiripuso (ellipse), so si mu ntoloozo(circle) yennyini nga bwe kyali kirowoozebwa okusooka. Enjuba ebeera wakati mu kiripuso kino. Kino kitegeeza nti buli nkulungo waliwo ekiseera w’ebeerera okumpi ennyo n’enjuba. Enkulungo bweba eri kumpi n’enjuba edduka emisinde mingiko okusinga ng’eri walako nayo olw’ okuba nga okuliraana enjuba akanyigirizo (pressure) keyongera okukka, ekintu ekiddusa enjuba okusingako.\n(ii)\tEnkulungo gy’ekoma okuba ewala okuva ku njuba yayo gy’ekoma okulwaawo okumalako okwetoloola kwayo era gy’ekoma okuba n’omwaka omuwanvu. Kitegeeza nti buli nkulungo erina obuwanvu bw’omwaka bwa njawulo okuva ku ndala.\nBino bigyidwa ku "https://lg.wikipedia.org/w/index.php?title=Ekibulungulo_(satellite)&oldid=23025"\nLuno olupapula lwasemba okukyusibwamu ku 11:57, 6 Gwamusanvu 2017.


Enkola y’okuwummuza ennyanja etandise okuyamba abavubi, baggulawo omulundi gumu mu mwezi – Watchdog Uganda\nEnkola y’okuwummuza ennyanja etandise okuyamba abavubi, baggulawo omulundi gumu mu mwezi\nABAVUBI ku myalo egy’enjawulo mu Ggombolola y’e Ntenjeru e Mukono batandise okuganyulwa mu nkola ey’okuwummuza ennyanja gye baatandika gye buvuddeko n’ekigendererwa ky’okumalawo envuba embi okusobola okufuna byannyanja bikulu ebivaamu ensimbi ezeegasa.\nEnkola eno yatandikira ku myalo omuli ogw’e Kijjuko n’ogw’e Kalittunsi mu muluka gw’e Bunakijja, Ggombolola ye Ntenjeru ku nnyanja Nalubaale ng’abavubi baasalawo okuyimiriza emirimu gy’okuvuba buli lunaku ne\nbakkaanya ku ky’okuvubanga olunaku lumu lwokka buli mwezi, kye bagamba nti kiyambako ennyanja okuwumula ne byennyanja okuzaala saako n’okukula, olwo ne babivuba nga bikuze bulungi ne bivaamu ne nsimbi ezeegasa.\nSsentebe w’abavubi ku mwalo gw’e Kalitunsi, Haruna Lukomwa yategeezezza nti kino baakitandika oluvannyuma lw’okukizuula nti baali bafiirwa ensimbi nnyingi ze bateekanga mu mafuta ag’akozesebwanga mu yingini z’amaato kyokka ne batafunamu, nga kino mu ngeri endala kyali kyogendde okuwaliririza abavubi abamu okukemebwa ne benyigira mu nvuba enkyamu nga bavuba obwennyanja obuto.\nAbamu ku bavubi abasanyukidde eky’okuwummuza ennyanja\nNnannyini ttaka okuli omwalo gw’e Kalittunsi, Fred Kabuye era nga ono mukugu mu by’envuba\nyagambye nti, enkola y’okuwummuza omwalo yasooka kulwanyisibwa bavubi bennyini nti naye kati batandise okujagala mpola mpola kubanga kati bafunamu ensimbi mpitirivu.\nYasabye Gavumenti nayo eyongere amaanyi mu nkola y’okuwummuza ennyanja kyongere okuwa omukisa ebyennyanja ebito okukula obulungi ne Ggwanga okufuna omusolo ogutegerekeka okuva mu byennyanja.\nYalabudde nti singa abakulembeze tebavaayo ne bawagira nkola eno ku myalo egy’enjawulo, ennyanja egenda kufuuka kidiba omutali yadde kyannyanja kyonna, kyongere okussa eby’enfuna mu bavubi ne Ggwanga okutwalira awamu.\nGod makes way for Levixone as gospel star lands collabo with Don Moen


Bukedde Online - Gavt. eyimirizza okusasula ba landiroodi\nGavt. eyimirizza okusasula ba landiroodi\nFr. Ssonko yeetondedde Klezia Katolika n'aleka Kibuuka mu bbanga\nMinisita Kyambadde agumizza abasuubuzi ku ...\nGAVUMENTI eyimirizza okufulumya ssente mu nsawo y’ettaka gye yateekawo okufunira abantu ebyapa (Land Fund) okutuusa nga bamalirizza okusasula abo abaateekayo okusaba okwasooka.\nBaguma Isoke akulira akakiiko k’ebyettaka mu ggwanga.\nAkulira Uganda Land Commission, Baguma Isoke yabyogeredde mu kakiiko akakulirwa Omulamuzi Catherine Bamugemereire, akabuuliriza ku mivuyo gy’ettaka mu Uganda.\nIsoke yategeezezza nti, abantu abasabye Gavumenti ebawe ssente mu ttaka lyabwe okuli abasenze bagenze okugwetegereza nga kati ssente ez’okubasasula ziweze obuwumbi 200.\nWano we yategeerezza nti minisitule y’ebyensimbi bwe yalabye ng’omuwendo gulinnye okutuuka wano ne bamuwandiikira nga bamulagira okuyimiriza okukwata empapula z’abo abapya abasaba basooke bakole ku by’okusasula bano abaasooka.\nMunnamateeka w’akakiiko Ebert Byenkya bwe yabuuzizza Isoke emitendera gye bayitamu okusunsula abantu abaganyulwa mu nteekateeka eno era n’amusaba ategeeze akakiiko omuwendo gw’abantu abaakaganyulwa mu nteekateeka eno.\nIsoke yasoose kunnyonnyola nga yeetoloola nti abantu basaba busabi bwe baamusabye okuleeta ebiwandiiko ebiraga abaganyuddwa n’ategeeza nti yeetaaga okuddayo asooke akebere mu fayiro.\nYasabye bamuwe ennaku 30 yeetereeze kyokka Omulamuzi n’amulagira akikole mu nnaku 14 zokka aleete ebiwandiiko ebyamusabiddwa.\nEbiwandiiko bye bamulagidde okuleeta kuliko ebiraga omuwendo gw’abantu abaganyuddwa mu ‘Land Fund’ ne bafuna ebyapa, ebiraga ettaka lya Gavumenti lye bagabyeko liizi.\nIsoke yategeezezza Omulamuzi nti akakiiko ke kalina abakozi batono nnyo okusinziira ku mirimu egiriwo.\nBali abakozi 22 abalina okukola mu Uganda yonna ate ku bo kuliko abakugu mu by’ettaka babiri bokka, n’asaba kasembe bongere ku muwendo gw’abakozi waakiri bawere 80.\nYagambye nti ettaka lya Gavumenti ebitundu 50 ku 100 tebalipuntanga era teririiko byapa biraga we lisangibwa.\nDr. Tom Okrut akulira NEMA yategeezezza nti be bakkiriza abantu okusima omusenyu mu Lwera kyokka waliwo abasima nga tebalina lukusa.\nYagambye nti NEMA tekikkirizangako muntu yenna kusima musenyu mu nnyanja ate okusinziira ku biwandiiko bya URA tewali atunda musenyu gwa Uganda ebweru.\nKyokka yagambye nti obuzibu bwe basinze okusanga waliwo abantu abafuna ebyapa mu ntobazzi n’ebifo bye baataliza nga n’ekyewuunyisa waliwo be basanga nga bagamba nti baafuna ebyapa ku nnyanja.\nAkulira ekitongole ky’ebibira Michael Mugisa ye ategeezezza akakiiko nti balina ekizibu ky’abantu abeesenza mu bibira ate abalala bajingirira ebbaluwa ze bagamba nti ziva mu ofiisi ya Pulezidenti ne basala emiti mu bibira.\nYasabye akakiiko kasembe bateekewo kkooti ewozesa emisango gy’obutonde bw’ensi.\nAbakulembeze b’Abagisu nabo bazze nga beemulugunya ku ttaka lyabwe eryatwalibwa Kakungulu n’abeebibira babatulugunya.\nBamukutte lubona ng'abba ettooke\nAb'e Luweero beeraliikiridde ababbi b'ente


Engonge ekyaziza Empindi mu mpaka ze Bika bya Buganda e Wankulukuku olwaleero(Lwakuna) n'ekigendererwa kyokwesasuza ttiimu eno (ey'Empindi) olwokugiwandulira ku luzannya lwa ttiimu 16 mu mpaka za sozini ewedde.\nEmpindi yawandula Engoge ku mugatte gwa ggooli 6-2 ku luzannya lwe lumu (olwa ttiimu 16 ) ekintu Abengonge abakulembedwa Twaibu Ssemwanga (omutendesi wabwe) kye bagamba nti kyabaswaza nnyo mu maaso g'abawagizi babwe era baagala kwesasuza basobole okubawa essanyu.\nTwagala kwesasuza Mpindi olw'okutuswaliza mu maaso g'abawagizi baffe nebatuuka n'okututabukira mu kisaawe sizoni ewedde era tulina okufiirawo okufuna obuwanguzi okusobola okubawa essanyu n'okubanaazaako ennaku gye twabalabya nga tuttunka ne ttiimu eno,bwatyo Ssemwanga bwe yategeezeza nga ttiimu ye yakamala okutendekebwa ku kisaawe kya Buganda Road eggulo (Lwakusatu akawungeezi).\nMungeri y'emu Banantameggwa b'omwaka oguwedde Abenkima bawangudde Nakinsige ggoolo 1-0 eyateebedwa muyizitasubwa wabwe Robert Ssentongo.\nBano bakudingana ku kisaawe e Buwama nga 22 July 2019 Nakinsige bweneebera eddingana ne Nkima.


Bukedde Online - Nagaana obwavu okunsinza amaanyi ne mbuyiiyiza okutambuliza ebyamaguzi ku pikipiki\nEttaka 1 nga liriko ebyapa 2 ku Namugala ne BLB ani anaawa Kiruddu...\nMukama yaddamu essaala yange n’ampa omukyala gwe njagala\nNdeete omukyala omulala?\nOw'emyaka 50 abbye omwana n'amusiba bba\nNagaana obwavu okunsinza amaanyi ne mbuyiiyiza okutambuliza ebyamaguzi ku pikipiki\nBwe nalaba okutuula awamu tekuyingiza kimala ne nsalawo okunoonya abaguzi nga ntembeeya bye ntunda.\nAsiimwe ng'ali ku piki piki ye kw'atambuliza kkufulu.\nFrances Asiimwe muvubuka nzaalwa y’e Kinoni - Rwampara mu Mbarara era oluvannyuma lw’okunoonya engeri gy’ayongera ku nnyingiza ye yayiiya okutambuliza by’atunda ku kigaali ekitamumenya.\nYafunye pikipiki ey’emipiira esatu n’agizimbako akayumba nga mw’atundira kkufulu. Kuno yataddeko n’omuzindaalo ogugenda gulanga bizinensi ye era alina kkufulu ezitandikira ku 1,000/- okutuuka ku 30,000/-.\nAsiimwe yategeezezza nti okutembeya kufulu yakutandika emyaka musanvu egiyise nga yasuubulanga obukufulu 10 obwa Diamond n’abutambuliza ku bbaasi ne mu ppaaka ya takisi. Wano we yava n’atandika okugula ezisingako awo n’agenda ng’alanda mpola n’atandika okugenda mu butale bw’omubuulo.\nAsiimwe ng'atereeza omuzindaalo gwe\nNatundanga ssente ntonotono nsobole okumalawo amangu ate ndeete endala. Oluvannyuma nagulayo akagaali n’akazindaalo ka mukalakaasa ke nneeyambisanga mu butale bw’omubuulo.\nWabula nasalawo okugula pikipiki kwe nateeka ekibaawo ne nsibako ebyamaguzi byange. Nakola akabenje pikipiki yange ne bagikwata, ne nziririramu. Wabula oluvannyuma nafuna ssente ne ngula pikipiki magulu asatu.\nMu mulimu guno nguzeemu poloti mu kibuga Mbarara n’okwezimbira amaka e Rwampara wadde tennaggwa.\nNsuubira okuva mukutembeya ebyamaguzi byange nkole edduuka eddene nga lya makufulu kuba ge nsinga okutegeera.\nAbavubuka bangi banyooma emirimu era bangi abansekereranga nga ntandika okutunda kkufulu ne bantuuma ‘kakufulu’, kati abamu bali mu makomera kuba baayingirira ebiduula by’abamenyi b’amateeka gye byaggweera nga babakutte.\nEttaka 1 nga liriko ebyapa 2 ku...\nEnkaayana z’ettaka lino okulinnya enkandaggo kiddiridde Palamenti okuyisa bbiriyooni 4 zikozesebwe okugula n’okuzimba...\nMukama yaddamu essaala yange n’ampa...\nBWE nnali nvubuka, nnawuliranga nnyo abantu nga beekokkola abaagalwa baabwe olw’emize gye babalaga era kyanneeraliikirizanga...\nAmaanyi nnina matono ate omukyala gwe nafuna muto ddala alina emyaka 35 ate nze nnina 75.\nOw'emyaka 50 abbye omwana n'amusiba...\nPOLIISI y’e Kasangati ekutte n’eggalira abafumbo oluvannyuma lw’omukazi ow’e myaaka ataano okubba omwana n’amusiba...\nAbazadde basse omwana waabwe ne...\nOkukebera mu kisenge, kwe kuzuula omulambo gw’omwana nga yattibwa ne bamuteeka wansi w’omufaliso Ssande ne mukyala...


Kamuswaga Yawasizza Wabweeru Wa Buganda!! – ababaka\nHome Topic Kamuswaga Yawasizza Wabweeru Wa Buganda!!\nKamuswaga Yawasizza Wabweeru Wa Buganda!!\nHome › Forums › Ababaka Discussions for Unity and Peace › Masangaanzira / Crossroads › Kamuswaga Yawasizza Wabweeru Wa Buganda!!\nDecember 12, 2010 at 4:26 am #18917\nKamusagwa bamugattidde ku mudumu gwa mmundu e Namirembe\nKamuswaga Apollo Sansa Kabumbuli n’Omugo Rebecca Talituuka nga bali mu Lutikko e Namirembe.\nKAMUSWAGA wa Kooki Apollo Sansa Kabumbuli II awasirizza ku mmundu oluvannyuma lw’okufuna okutya nti abamu ku bakazi be yaganza babadde beetegese okutaataaganya omukolo gw’okumugatta.\nEnguudo ezituuka ku Kkanisa e Namirembe zaayiiriddwaako poliisi n’abaserikale b’ebitongole ebirala ate nga ku kkanisa kwennyini buli mulyango n’ebifo ebirala ebyetadde nga waliwo abaserikale abakuuma.\nBino okubaawo kiddiridde abakazi Kamuswaga be yaganza era n’abasuubiza okubawasa okuvaayo ne batiisatiisa nga bwe bagenda okulinnya eggere ku mukolo gw’okumugatta.\nBino byawalirizza Kamuswaga okwesitula n’atuukirira omuduumizi wa Poliisi mu ggwanga Maj.Gen.Kale Kayihura wiiki bbiri eziyise n’amusaba okumuwa obukuumi obw’enjawuli ku mbaga ye.\nKino kyeyolekedde ku byokwerinda ebyamaanyi ebibadde e Namirembe ku mukolo gw’okumugatta.\nBbo abataka okuva mu Kooki abataayagadde kubaatuukiriza mannya baavuddeyo ne beemulugunya olwa Kamuswaga okuwasa omukazi Omusoga n’asuula abakazi Abakooki b’abadde apepeya nabo.\nEmbaga ya Kamuswaga yali yaakubaawo emyaka esatu egiyise kyokka obutakkaanya mu famire n’ekizibu ky’okusalawo omukyala ow’okuwasa kye kibadde kimulemesezza okuwasa. Abataka bagamba nti baasaba Kamuswaga bamugattire e Rakai ekyo n’akigaana.\nBaleeta ekiteeso ky’okumugattira ku kkanisa e Kakoma mu ggombolola y’e Lwanda nakyo n’akigaana ng’atya olw’ebyokwerinda era nga n’abakazi beesomye okutabula embaga ye kwe klugireeta e Namirembe.\nKamuswaga yagattiddwa n’Omugo(ekitiibwa ekiweebwa mukyala wa Kamuswaga) Rebecca Tulituuka mu lutikko e Namirembe era Ssaabalabirizi eyawummula Livingstone Mpalanyi Nkoyooyo ye yabagasse.\nOmukolo guno kwabaddeko abantu batono ddala olw’abateesiteesi okukwesigaliza obudde obutuufu obw’okubagatta ekyaleetedde abasinga obungi okusubwa omukolo. Bangi baagenze okutuuka ng’okugatta kuwedde.\nWe zaaweredde essaawa 12:45 ez’okumakya nga batuuse mu Kkanisa. Mmotoka za poliisi ze zaabakulembedde mu kugenda ku Kkanisa n’okuvaayo.\nOmulabirizi Nkoyooyo abagole yabasibidde entanda y’okukuuma obwesigwa mu bufumbo bwabwe n’okunyiikira okusaba Katonda buli kiseera.\nKatikkiro wa Buganda Ying.JB Walusimbi ye yakiikiridde Kabaka Ronald Mutebi ate Katikkiro wa Uganda Polof. Apollo Nsibambi n’akiikirira Pulezidenti Museveni.\nMu bubaka bwe obwamusomeddwa Katikkiro Apollo Nsibambi, Museveni yeebazizza Kamuswaga okuwa ekyokulabirako ekirungi eri abantu be era n’amusaba okugenda mu maaso n’okukuuma obufumbo buno.\nOkugattibwa bwe kwawedde abagole ne boolekera Kooki ku mbuga ya Kamuswaga mu disitulikiti ye Rakai awategekeddwa omukolo gw’okusembeza abagenyi.\nDecember 12, 2010 at 4:28 am #27311\nDecember 12, 2010 at 7:18 am #27313\nMachati nkubulire embaga zennaku zino zikuleka osasamadde kyokka azikubamu omukono ye ababe abagamba nti wakiri okufumbirwa aboluganda naye nga temufulumye mukatu kammwe , okujjako osasira ababa besanze mu makkati gemikolo egyo , ate wewuunye nti bo ababa basigale nga bantu baabwe basigala mu mawanga gaabwe bagenda ne mu kujjirawo ddala omuntu aba yesimbye ku muwala waabwe oba mutabani nebamutta , bino byebayita ebye mpuna nga nnyinimu abba enva


Ayigiriza ng’Agenda e Yerusaalemi | Obulamu bwa Yesu\nAyigiriza ng’Agenda e Yerusaalemi\nMATAYO 8:19-22 LUKKA 9:51-62 YOKAANA 7:2-10\nENGERI BAGANDA BA YESU GYE BAMUTWALAMU\nLWAKI KIKULU OKUBUULIRA EBIKWATA KU BWAKABAKA?\nOlw’okuba abantu b’omu Ggaliraaya bawuliriza okusinga ab’omu Buyudaaya, Yesu amala ekiseera kiwanvu ng’abuulira mu Ggaliraaya. Okugatta ku ekyo, bwe yali mu Yerusaalemi n’awonya omuntu ku Ssabbiiti, ‘Abayudaaya beeyongera okusala amagezi okumutta.’—Yokaana 5:18; 7:1.\nKati kiseera kya ddumbi, omwaka gwa 32 E.E., era Embaga ey’Ensiisira eneetera okutuuka. Embaga eyo emala ennaku musanvu, era ku lunaku olw’omunaana wabaawo olukuŋŋaana olw’enjawulo. Embaga eyo ekwatibwa ku nkomerero y’omwaka gw’Abaisiraeri ogw’eby’obulimi era ekiseera ekyo kiba kya ssanyu era kya kwebaza Katonda.\nBaganda ba Yesu—Yakobo, Simooni, Yusufu, ne Yuda—bamugamba nti: “Va wano ogende e Buyudaaya.” Yerusaalemi ye ntabiro y’okusinza mu Buyudaaya. Abantu bangi bagenda e Yerusaalemi buli mwaka ku mbaga essatu ezibaayo. Baganda ba Yesu bamugamba nti: “Tewali muntu akola kintu kyonna mu kyama bw’aba ng’ayagala okumanyibwa mu lujjudde. Bw’oba ng’okola ebintu bino, weerage eri ensi.”—Yokaana 7:3, 4.\nEkituufu kiri nti baganda ba Yesu abo ‘tebakkiriza’ nti ye Masiya. Wadde kiri kityo, baagala abo abanaabaawo ku mbaga balabe Yesu ng’akola ebyamagero. Olw’okuba Yesu amanyi akabi akayinza okuvaamu, abagamba nti: “Ensi terina nsonga egireetera kubakyawa, naye nze enkyawa kubanga njogera nti ebikolwa byayo bibi. Mmwe mugende ku mbaga; nze sinnatuusa kugenda kubanga ekiseera kyange tekinnatuuka.”—Yokaana 7:5-8.\nNga wayise ennaku ntonotono oluvannyuma lwa baganda ba Yesu n’abantu abalala bangi okugenda e Yerusaalemi, Yesu n’abayigirizwa be nabo batambula nga boolekera Yerusaalemi ng’abantu abasinga tebamanyi. Bayita mu kkubo ery’okumpi eriyita mu Samaliya, mu kifo ky’okuyita mu eryo bangi lye bakozesa eriyitira okumpi n’Omugga Yoludaani. Yesu n’abayigirizwa be bajja kwetaaga aw’okusula mu Samaliya, bwe kityo asindika ababaka okubakulemberamu babafunire aw’okusula. Abantu b’omu kitundu ekimu mu Samaliya bagaana okubasembeza olw’okuba Yesu yali agenda ku mbaga y’Abayudaaya mu Yerusaalemi. Ekyo kinyiiza nnyo Yakobo ne Yokaana era ne bagamba Yesu nti: “Mukama waffe, oyagala tugambe omuliro guve mu ggulu gubasaanyeewo?” (Lukka 9:54) Yesu abanenya olw’okulowooza ku kintu ng’ekyo. Beeyongerayo ku lugendo lwabwe.\nBwe baba mu kkubo nga bagenda, omuwandiisi omu agamba Yesu nti: “Omuyigiriza, nja kukugobereranga yonna gy’onoogenda.” Yesu amugamba nti: “Ebibe birina we bisula n’ebinyonyi birina ebisu, naye Omwana w’omuntu talina w’assa mutwe gwe.” (Matayo 8:19, 20) Yesu alaga omuwandiisi oyo nti singa afuuka omugoberezi we, ajja kwolekagana n’ebizibu ebitali bimu. Naye kirabika nti omuwandiisi oyo wa malala era si mwetegefu kubeera mu bulamu ng’obwo. N’olwekyo, buli omu ku ffe asaanidde okwebuuza, ‘Ndi mwetegefu kwenkana wa okugoberera Yesu?’\nYesu agamba omusajja omulala nti: “Beera mugoberezi wange.” Omusajja amuddamu nti: “Mukama wange, nzikiriza nsooke ŋŋende nziike kitange.” Olw’okuba amanyi embeera y’omusajja oyo, Yesu amugamba nti: “Leka abafu baziike abafu baabwe, naye ggwe genda olangirire buli wamu amawulire ag’Obwakabaka bwa Katonda.” (Lukka 9:59, 60) Kirabika kitaawe w’omusajja oyo tannafa. Singa abadde afudde, oboolyawo teyandibadde awo ng’ayogera ne Yesu. Omusajja oyo si mwetegefu kukulembeza Bwakabaka mu bulamu bwe.\nBwe baba bakyali mu kkubo nga bagenda e Yerusaalemi, omusajja omulala agamba Yesu nti: “Nja kukugoberera Mukama wange; naye sooka onzikirize mmale okusiibula ab’ewaffe.” Yesu amugamba nti: “Tewali muntu akwata ekyuma ekirima n’atunuulira ebiri emabega, asaanira Obwakabaka bwa Katonda.”—Lukka 9:61, 62.\nAbo bonna abaagala okuba abayigirizwa ba Yesu aba nnamaddala balina okukuumira amaaso gaabwe ku Bwakabaka. Singa omuntu alima amaaso tagakuumira mu maaso gy’alaga, ekyuma ekirima kiyinza okukyama, by’alima ne bitatereera. Ate singa assa wansi ekyuma ekirima asobole okulaba ebiri emabega, ebiseera biyinza okumuyitako n’atamalaayo lubimbi lw’alina okulima. Mu ngeri y’emu, omuntu yenna atunula emabega mu nteekateeka eno ey’ebintu asobola okuwugulibwa n’ava ku kkubo erituusa mu bulamu obutaggwaawo.\nNdowooza ki baganda ba Yesu abana gye bamulinako?\nLwaki Abasamaliya bagaana okusembeza Yesu, era kiki Yakobo ne Yokaana kye baagala okukola?\nBiki Yesu by’ayogera n’abantu basatu b’asanga mu kkubo, era ekyo kituyigiriza ki ku kuweereza Katonda?